Dodatna tri centa mljekarima u naredna tri mjeseca | MINA\nNaslovnicaMINA BusinessDodatna tri centa mljekarima u naredna tri mjeseca\nPodgorica, (MINA-BUSINESS) – Ministarstvo poljoprivrede, šumarstva i vodoprivrede u iduća tri mjeseca obezbijediće podršku od dodatnih tri centa za proizvodnju sirovog mlijeka kako bi na taj način olakšali tešku situaciju u kojoj se nalaze proizvođači mlijeka, saopšteno je iz tog resora.\nResorni ministar Aleksandar Stijović danas je razgovarao sa predstavnicima mljekara Srna, Lazine, Nika, Makrointernacional i Milka iz Bijelog Polja i proizvođačima mlijeka, Željkom Radičem, Milanom Ikovićem, Budimirom Mugošom i Vučko Pešićem,\nNa sastanku je bilo riječi o aktuelnoj situaciji u mljekarskom sektoru i mogućnostima povećanja otkupne cijene sirovog mlijeka.\nMinistarstvo je, kako se navodi, iskazalo spremnost da takvi i slični sastanci na kome učestvuju i mljekare i proizvođači, predstavnici Ministarstva i Uprave za bezbjednost hrane, budu dobra praksa kako da se na jednom mjestu iznesu svi problem sektora, da bi se na najbolji mogući način došlo do cjelovitog rješenja.\n“Proizvođači su iznijeli probleme sa kojim se suočavaju, prije svega sa povećanim cijenima imputa, koji direktno utiču na održivost proizvodnje”, kaže se u saopštenju.\nPredstavnici mljekara su, kako se navodi, naglasili da su spremni za dogovor, međutim očekuju da maloprodajni lanci razumiju situaciju i zajednički učestvuju u rješavanju problema.\n“Proizvođači su istakli da je zbog povećanja imputa proizvodnje ova godina vrlo teška za proizvođače mlijeka. Istaknuto je da je situacija u regionu slučna kao u Crnoj Gori. Naglasili su da su njihovi proizvodi visoko maržirani u trgovačkim lancima što je dodatno otežava situaciju u tom lancu”, kaže se u saopštenju.\nNavodi se da je na sastanku bilo riječi o kontroli kvaliteta, pri čemu su se sagovornici saglasilii da se mora dodatno uticati na pojačanju kontrole uvoznog sirovog mlijeka.\n“Predstavnici Ministarstva su iskazali spremnost da za iduća tri mjeseca obezbijede podršku od dodatnih tri centa za proizvodnju sirovog mlijeka kako bi na taj način dali doprinos da pored redovnih premija, kako bi olakšali tešku situaciju u kojoj se nalaze proizvođači mlijeka”, kaže se u saopštenju.\nMinistarstvo je, kako se navodi, pozvalo sve učesnike, da daju svoje predloge za izradu novog Agrobudžeta kako bi predstavnici resora zaduženi za kreiranje agrarne politike iste uvrstili za sljedeću godinu, pod uslovom da isti imaju opravdanost.\n“U konačnom da se nađu modeli za zaštitu cjelokupne poljoprivredne proizvodnje sa samim tim i mljekarskog sektora”, dodaje se u saopštenju.\nIz Ministarstva navode da je ton razgovora bio konstruktivan i iznijete su brojne činjenice, pri čemu su svi učesnici, kako se dodaje, usaglasili stavove kada je u pitanju ovaj segment poljoprivredne proizvodnje i utvrdili dalje korake djelovanja.\n“Iskazana su namjere zajedničkog rješavanja problema u cilju zaštite i očuvanja mljekarskog sektora”, kaže se u saopštenju.


Penzije da se vrate na prethodni nivo i nikada više da se ne štedi na penzionerima!\nViše od 30.000 poljoprivrednih penzionera živi s manje od 10.000 dinara!\nPredsednica Kluba penzionera LSV Nada Lazić upozorila\nNOVI SAD – Liga socijaldemokrata Vojvodine insistira da se umanjene penzije vrate na prethodni nivo, da se novac vrati u penzione fondove i da se ponovo formira Pokrajinski penzioni fond, izjavila je predsednica Kluba penzionera LSV i članica Predsedništva LSV, Nada Lazić. Ona je naglasila da je povećanje od 1,25 odsto, koje sad postoji kao mizernih 400 dinara mesečno, ponižavajuće za penzionere, te da većina njih živi na rubu egzistencije, a u najgorem položaju su poljoprivredni penzioneri koji mesečno inkasiraju celih 10.500 dinara!\n– Tražimo da se sredstva vrate u penzione fondove koji su sad deo budžeta i da se više nikad niti manipuliše, niti zloupotrebljava položaj penzionera i da penzioneri ne budu oni na kojima se štedi. Tražimo da se formira Pokrajinski fond za penzijsko i invalidsko osiguranje koji je pokrajina imala do početka devedesetih godina. Tada je, nažalost, odlukom vlasti u Beogradu, taj fond usisan u republički, a kasnije su ta sredstva nestala. Mi sada tražimo da se ta sredstva vrate u fond, a pre svega da se formira Pokrajinski penzioni fond – istakla je Lazićeva nakon sastanka Kluba penzionera LSV koji je održan 8. aprila u Novom Sadu.\nOna je ukazala da penzioneri uglavnom žive izuzetno siromašno, da je potrošačka korpa oko 67 hiljada dinara, a prosečna penzija iznosi 23.000 dinara. To dokazuje da je većina penzionera na ivici egzistencije, ali oni, kako ističe Nada Lazić, i s tako malim primanjima finansiraju svoju decu, svoje unuke. Da bi imali da prežive, odrekli su se svega, a mnogi od njih nemaju ni za participaciju. Kao poseban problem naših najstarijih sugrađana, ona navodi nemogućnost adekvatnog i pravovremenog lečenja, jer lekara nema dovoljno, a ljudi koji žive na selima, imaju i dodatan problem skupog prevoza, zbog čega se lekaru jave kad je zdravlje već narušeno. Zbog toga će Liga tražiti decentralizaciju i zdravstvenog sistema i ponovno formiranje Pokrajinskog fonda za zdravstveno osiguranje.\nProsečna poljoprivredna penzija u Srbiji, u januaru je iznosila 10.468 dinara, pokazuje poslednji objavljeni Mesečni statistički bilten Fonda za penzijsko i invalidsko osiguranje. Od 200.000 poljoprivrednih penzionera, njih 155.000 prima 10.577 dinara, dok je čak 30.400 njih u januaru primilo iznos koji je niži od tog. Ono što posebno zabrinjava jeste to da socijalna pomoć, uz dodatak za nemogućnost rada, iznosi koliko i poljoprivredna penzija! To nije trenutna situacija, tako je već godinama. Na tu ponižavajuću situaciju LSV upozorava godinama. „Manja je penzija onome ko je ceo život radio motikom, nego onome ko nikada ništa nije radio“, istakao je predsednik LSV Nenad Čanak prilikom osnivanja Lige paora Vojvodine, 1. aprila 2015. godine.


Održan sastanak direktora policijskih agencija u BiH sa glavnim tužiocem Tužilaštva BiH - SIPA.GOV.BA\nOdržan sastanak direktora policijskih agencija u BiH sa glavnim tužiocem Tužilaštva BiH\nU organizaciji Uprave policije FBiH, u Neumu je održan koordinacioni sastanak direktora policijskih agencija u BiH. Glavni tužilac Tužilaštva BiH i direktori SIPA-e, Granične policije, Uprave policije FMUP-a, MUP-a RS, MUP-a Brčko distrikta i komesar MUP-a Kantona Sarajevo, na konferenciji su razgovarali o aktuelnim pitanjima vezanim za rad i saradnju policijskih agencija koje djeluju u Bosni i Hercegovini.\nCentralne teme konferencije bile su analize rada operativnih radnih grupa koje se bave otkrivanjem organiziranog kriminala, zatim pitanja koja se odnose na krađe motornih vozila, kao i aktuelna pitanja vezana za problematiku krijumčarenja opojnih droga u BiH, saopšteno je iz Tužilaštva BiH.\nNa konferenciji je razgovarano i o planiranom uspostavljanju sistema za elektronsku razmjenu podataka iz policijskih evidencija, radi efikasnijeg otkrivanja i pronalaska počinilaca krivičnih djela.\nDirektori policijskih agencija razgovarali su i o donošenju jedinstvenih akata o kodeksu ponašanja policijskih službenika u BiH, kao i o modalitetima uniformnog ocjenjivanja rada policijskih službenika u policijskim agencijama u BiH.\nKonferenciji su, osim direktora policijskih agencija, prisustvovali glavni tužilac Tužilaštva BiH, gospodin Milorad Barašin, komesar EUPM-a, gospodin Stefan Feller, kao i predstavnici ICITAP-a i Аmbasade SAD u BiH.\nTokom sastanka pročitano je i pismo podrške održavanju koordinacionih sastanaka, koje je uručeno svim direktorima policijskih agencija, kao i predstavnicima ICITAP-a, koje je učesnicima poslano od strane direktora FBI-a.\nICITAP je program Ministarstva pravosuđa SAD, koji kontinuirano već dvanaest godina blisko sarađuje i pomaže proces razvoja i unapređenja policijskih agencija u BiH.


Verbić: Uskoro Nacionalni okvir kvalifikacija - PKS-RPK Novi Sad\nVerbić je nakon okruglog stola organizovanog na tu temu rekao i da su u izradi okvira kvalifikacija uključene škole, resorna ministarstva, privreda, Nacionalna služba za zapošljavanje, odnosno sve zainteresovane strane.\n„Moramo da omogućimo svakom poslodavcu koji je u dilemi da li je recimo master isto što i magistar ranije, da znaju gde da to vide, gde to piše“, rekao je Verbić.\nNacionalni okvir kvalifikacija jasno će definisati šta svaki pojedinac može i zna da uradi u polju kvalifikacija za koju je završio školu i, prema rečima Verbića, nije isto što i šifrarnik zanimanja.\n„U današnje vreme kada su ljudi mobilniji i mnogo češće menjaju poslove više nije važno šta su završili, već šta znaju da rade“, naglasio je Verbić.\nMinistar za rad, zapošljavanje, boračka i socijalna pitanja Aleksandar Vulin podsetio je da je Nacionalni okvir kvalifikacija poslednji put rađen 1990. godine i da do danas Srbija funkcioniše sa istim zanimanjima.\n„Vreme je da utvrdimo sistem kvaliteta, šta tačno znači koje zanimanje i da obezbedimo predvidivost školovanja“, rekao je Vulin i dodao da je tržište opterećeno različitom ponudom i potražnjom i da više ljudi traži posao, nego što se nudi radnih mesta.\n„Dobro je da na ovaj način obezbedimo izvesnost obrazovanja i znanja koja mogu omogućiti lakše dolaženje do posla“, kazao je Vulin.\nNa taj način će se, kako kaže, omogućiti i onima koji se školuju da znaju koje veštine mogu da im obezbede da na najbrži način dođu do radnog mesta.\n„Ovo je naš način da odgovorimo izazovima vremena i evropskim integracijama i da naša znanja i veštine usaglasimo sa znanjima i veštinama drugih zemalja“, zaključio je Vulin.\nOd 1. januara veći neoporezivi deo zarada\nPremijerka Srbije Ana Brnabić je izjavila 8. Novembra 2017. godine da će do kraja godine doneta mera o povećanju…\nRačunovođe i poslodavci nezadovoljni nacrtom pravilnika o PDV evidenciji\nI posle sastanka ministara Dušana Vujovića i Zorane Mihajlović i najave da se mora unaprediti poreski sistem, stručna javnost,…\nMinistar prosvete za „Blic“: Reforme kreću iz seoskih škola\nMinistar prosvete Mladen Šarčević u razgovoru za „Blic“ pojašnjava novine koje se spremaju u našem školstvu. Kako kaže naš…\nPet preporuka Svetske banke da Srbija udvostruči BDP\nDirektor Kancelarije Svetske banke za Srbiju, Stiven Ndegva, izjavio je da Srbija može za 15 godina da udvostruči bruto…\nSrbija u grupi zemalja sa umerenim rizikom poslovanja\nBonitetska kuća Dan i Bredstrit (Dun & Bradstreet) je u julskom izveštaju svrstala Srbiju u grupu zemalja sa umerenim…\nSrbija lider u reformama za privlačenje investicija\nIz ove organizacije su pohvalili reformske poteze Srbije, posebno ističući usvajanje Zakona o ulaganjima, navedeno je u saopštenju Ministarstva…


Svetska banka: Penzijski sistemi ne mogu svima obezbediti penzije - Penzionerski Vesti\nPosted on February 26, 2014 February 26, 2014 by Penzionerske Vesti\nSvetska banka: Penzijski sistemi ne mogu svima obezbediti penzije\nPenzijski sistemi ne mogu više da obećaju da će obezbediti sve veće penzije sve većem broju penzionera, jer povećanje prosečne dužine života, oštar pad fertiliteta i povećanje emigracija dovode u pitanje održivost mnogih penzijskih sistema, istakla je potpredsednica Svetske banke Ana Revenga.\nRevenga je, na predstavljanju izveštaja “Obrnuta piramida: penzijski sistemi suočeni sa demografskim izazovima u Evropi i centralnoj Aziji”, ocenila da se u izveštaju razmatra niz rešenja i zaključuje da će penzijski sistem morati da prioritizuje obezbeđivanje bazičnih penzija, zajedno sa merama da se podstakne duži radni vek i individualna štednja.\nUkoliko se ne sprovedu odlučne reforme, današnja omladina i starija siromašna populacija biće ti koji će najviše trpeti zbog nesposobnosti sistema državnih penzija da obezbedi bazičnu zaštitu primanja u danima starosti.\nPrema izveštaju, ukoliko se nešto ne učini danas, to postavlja pitanje jednakosti za buduće generacije, s obzirom na to da bi verovatno rezultiralo smanjenjem\npenzija u budućnosti, a što bi više pogodilo siromašne nego bogate.\n– Nove ekonomije u Evropi i centralnoj Aziji su među najaktivnijim reformatorima u svetu, usvojili su određen broj novih dizajna penzija – navela je potpredsednica\nSvetske banke za Evropu i centralnu Aziju Lora Tak.\nPrema njenim rečima, to su bodovni sistemi u Srbiji i Hrvatskoj, sistemi obračunski definisanih doprinosa u Letoniji i Poljskoj, univerzalne penzije u Gruziji, Kazahstanu i Kosovu, individualni štedni računi u Estoniji, Rumuniji, Makedoniji i u Rusiji.\n– Međutim, mnoge od ovih reformi nisu dovoljne da bi se u penzijskim sistemima održao adekvatan nivo davanja s obzirom na duboke demografske promene. Štaviše, neke od ovih reformi su poništene usled kratkoročnih fiskalnih pritisaka – istakla je Tak.\nPodizanje starosne granice za penzionisanje i podsticanje i podrška pojedincima da duže rade dosta bi doprinelo u pravcu toga da se osigura da penzijski sistemi obezbede bazične prihode u staroj dobi i da budu finansijski održiviji – navodi se u izveštaju koji je predstavljen u Briselu.\nRadiće i sa 69 a penzije će svakako pasti\nProtest u Bugarskoj zbog podizanja granice za odlazak penziju\nGrčki penzioner na nogama: Nema života sa 300 EUR\nGrci na nogama – zemlja blokirana\nProblemi penzionera u zemljama regiona identični\nŠta donosi reforma penzija\nCategoriesSvet Tagspenzijski sistem, svetska banka\nPrevious PostPrevious Plate i penzije sigurno idu dole\nNext PostNext Poziv iz Švedske Srbima za penziju.


Restauracija oldtajmera kao unosan biznis - Auto Republika\nTržište starinskih automobila je na evropskom nivou, pre četiri godine vredelo oko 4 milijarde evra. Predviđanja su da će do 2025. godine, više od polovine profesionalaca iz sektora održavanja i popravki vozila starih generacija biti zrelo za penziju, pa se sada, shodno tome, radi na animiranju i obučavanju naslednika.\nIznetu procenu iz prethodnog pasusa je potpisala Francuska federacija klasičnih vozila, a čak i oni sami navode da je predstavljen iznos verovatno potcenjen bio čak i u toba, a da je danas znatno veći novac koji se izdvaja za svrhe popravki i održavanje oldtajmera.\nJuče je u Francuskoj održan Nacionalni dan starinskih vozila, a to je bila prilika da se javnosti predstave šanse koje ovaj industrijski sektor nudi kupcima. Najmanje 20.000 radnih mesta u ovoj grani industrije će biti otvoreno u zemlji Gala čiji vozni park oldtajmera broji oko 800.000 primeraka. To je cifra koja je ekvivalentna učešću od 1,5% u ukupnoj floti vozila, ali je kilometraža koju starinski primerci prevale samo 0,15% od ukupnog broja pređenih kilometara.\nPrezentovane statistike se odnose samo na stara vozila o kojima vlasnici vode računa. Stoga i ne čudi da broj zahteva za restauracijom automobila raste iz dana u dana, a mnogi ljudi pokreću pitanje regeneracije svog limenog ljubimca na koga su tokom decenija i zaboravili da postoji, čak i u situaciji kada je obnova potpuni apsurd u ekonomskom smislu.\nKao rezultat svega opisanog, brojne male kompanije, majstorske radionice i ostale specijalizovane institucije manjeg formata doživljavaju procvat tražnje za njihovim uslugama kada svoju ekspertizu prošire i na vozila starijih generacijama. To važi čak i za takozvane „youngtimere“, odnosno primerke mlađe od 30 godina koji se već smatraju kolekcionarskim primercima.\nPonude za obuku majstora su veoma retke\nZanat čije znanje donosi titulu automobilskog mehaničara može biti „ispečen“ na nekom od klasičnih trening programa koji se organizuju već dugo, ali se tu na „meniju“ ne nalazi ništa što bi asociralo na specijalizaciju u oblasti restauracije ili održavanja oldtajmera.\nNeki organizatori nudi trening programe i na ovom polju, ali ih je veoma malo. Nacionalna asocijacija za konzervaciju starih vozila (CNVA) sa sedištem u francuskom gradu Antoniju nudi dugotrajnu obuku u neprekidnom trajanju od 10 meseci, a edukacija je usklađena sa Torinskom poveljom, koja predstavlja smernice izdate od Federacije oldtajmera.\nObrazovni program uključuje seanse iz oblasti: mehanike, limarskih radova, zavarivanja, oblikovanja panela karoserije, auto-elektrike, tapetarstva, ali i pravnih pitanja, istorije automobilizma, znanja specijalizovanog engleskog jezika koji je u primeni u ovoj delatnosti.\nZa sada, dugotrajni trening nije zvanično priznat, ali tim navodi da je pokrenuta procedura za priznavanjem, odnosno izdavanjem dokumenta od Ministarstva za visoko obrazovanje. Veoma je interesantno da organizatori ove obuke naglašavaju da će im uspešno kompletiranje desetomesečnog izazova doneti zaposlenje sa izvesnošću od 100%.\nPolaznici obuke su i mladi i stari, ali su po pravilu veoma zainteresovani i sa dobrim predznanjem na temu restauracije vozila. U aktuelnim promotivnim kampanjama, CNVA ističe da je dobio više zahteva za davanje preporuka za radno angažovanje pojedinaca nego što je evidentirao prijava polaznika.\nŽerom Salva, iz kompanije Porsche JS Speed Shop, posvedočio je o nedostatku programa za obuku budućih profesionalaca, a koji bi bio priznat od strane državnih tela: „Imamo sve više posla. Kontaktirali smo CNVA tokom lokalnog Salona klasičnih vozila (Rétromobile), a nakon toga smo raspisali i konkurs za prijem kadrova“.\nIz kompanije ističu da bi momentalno mogli da angažuju šegrta. U odsustvu zvanično priznate diplome, koji period je potreban profesionalcu da sazri, pokušao je da objasni Salva. „Ne brinemo o brzini procesa usvajanja znanja. Ukoliko čovek poseduje strast nije ni potrebno da zna sve. To je sve što tražimo od početnika.“\nKadar sa obuka koje organizuje centar CNVA\nŠto se tiče ostalih, cilj je organizovati trening koji bi bio plodonosan u smislu lakoće usvajanja novih znanja uz praktičnu obuku, kako za mlade ljude početnike, tako i za one sa iskustvom, pri čemu je važno napomenuti da čak 52% kompanija iz ovog industrijskog sektora imaju samo jednu osobu u random odnosu.\nUpravo to je ambicija Huberta Haberbuša, limara iz Alzasa, koji je dobio sertifikat Master iz oblasti umetnosti, tokom 2017. godine, lično od by the ministra kulture Fransoe Nisena. On je praktično prvi majstor „restaurater starinskih vozila „, kao prva osoba koja je stekla sertifikat „Entreprise du Patrimoine Vivant“ još 2007. godine.\nDirektor kompanije koji angažuje početnike iz različitih škola, naglašava da bi vlasti morale da iskažu veći stepen zainteresovanosti za trening procedure: „Princip i odnos između mentora i učenika je veoma važan i poslodavcu se u tome mora pomoći, imajući svest da je proces prenosa znanja mukotrpan i težak“.\nPrednosti ovakvog pristupa su ogromne. Kao što smo na početku i naveli, za nekih šest godina, polovina još uvek aktuelnih iskusnih zanatlija odlazi u penziju, a neko mora da preuzme odgovornost u ovoj zahtevnoj industrijskoj grani.\ntags: izdvojeno održavanje starinskih automobila oldtajmeri restauracija\nprevious Analiza: BMW, Daimler i VW u epizodi „Direktna i diskretna davanja političkim partijama“\nnext Nemački proizvođači praktikuju različite strategije nakon promene regulative u Kini


IL Capitano posna pašteta od tunjevine 95g limenka cena akcija Srbija\nIL Capitano posna pašteta od tunjevine 95g limenka cene\nTrenutno nemamo slike za IL Capitano posna pašteta od tunjevine 95g limenka\nEPonuda nije internet prodavnica već Vam omogućava da brzo i lako nađete IL Capitano posna pašteta od tunjevine 95g limenka po najjeftinijoj ceni. Naš cilj je da kupci budu što bolje informisani o ponudi IL Capitano posna pašteta od tunjevine 95g limenka na tržištu Srbije. Vrlo lako nalazite željeni proizvod za kategoriju Riblje paštete cene, ne morate da lutate od sajta do sajta za IL Capitano Riblje paštete, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za IL Capitano posna pašteta od tunjevine 95g limenka sa PRODAVCEM. EPonuda ne može da garantuje potpunu tačnost specifikacije i slika za IL Capitano posna pašteta od tunjevine 95g limenka. Pre kupovine, podatke za IL Capitano posna pašteta od tunjevine 95g limenka proverite na sajtu PROIZVOĐAČA.


DW: Beogradu i Prištini će u Berlinu biti ponuđen model dve Nemačke | Ekspres.net\nZapadnobalkanski samit u Berlinu sazvan je za sa ciljem "razmene mišljenja", piše Dojče vele, ali dodaje da će se zapravo sve vrteti oko pokretanja dijaloga Beograd-Priština kao i da je u igru ušao i jedan istorijski model - model dve Nemačke.\nSporazum je donesen u jeku politike približavanja tadašnjeg kancelara Vilija Branta, a otvorio je mogućnost za sprovođenje nekih rešenja po principu "vuk sit, ovce na broju", u okviru kojeg su zemlje koliko-toliko normalizovale odnose, a da nisu službeno priznale jedna drugu, podseća DW.\n"Očekujem novu dinamiku za rešavanje nerešenih problema suživota na zapadnom Balkanu, a promene granica sigurno ne spadaju u ta rešenja. Zamisao etnički čistih država na jugoistoku Evrope je nemoguće ostvariti", rekao je Šmit za DW.\nOn je objasnio i šta smatra preprekama konačnom dogovoru: "Uvođenje posebnih taksi i pitanje pravnog statusa ne bi trebalo da stoji na putu ka rešenju".\nMerkel "izuzetno ljuta" na Mogerini zbog ideja o promeni granica\nPovodom uloge EU, kako za DW kažu poznavaoci prilika u Briselu, kancelarka Merkel je "izuzetno ljuta" na visoku predstavnicu EU za spoljnu politiku i bezbednost Federiku Mogerini zbog njenog podržavanja ideje o razmeni teritorija.\nsrbija zapadni balkan angela merkel berlin dijalog Beograda i Prištine briselski dijalog Samit u Berlinu model dve nemačke


7 znakova koji otkrivaju pol bebe - mojabeba.rs\nMnoge mame su u prilici da čuju različite teorije i pretpostavke o ranim pokazateljima pola, koji se manifestuju promenom izgleda trudnice. Ovakve teorije, ipak, mnogi nazivaju „bapskim pričama“, ali postoje i objektivni pokazatelji iz života koji mogu pomoći roditeljima da ne pogreše pri odabiru boje za krečenje sobe namjenjene dolazećem detetu.\nUkoliko ste zatrudnili nešto kasnije u životu, verovatnoća da ćete postati mama devojčice je daleko veća. Naučnici su utvrdili da žene starije od 35 godina čiji su partneri stariji od 40 češće dobijaju decu ženskog pola, zbog uticaja hormona na žensko telo u tom periodu života i kvaliteta spermatozoida. Naime, telo muškaraca starijih od 40 godina proizvode manje spermatozoida koji su zaslužni za rađanje muške dece. Takođe, ređi seksualni odnosi dovode do toga da do oplođenja dolazi sredinom plodnih dana, kada se začinju devojčice.\nJedno istraživanje, u kojem je učestvovalo 86 hiljada roditelja, pokazalo je da parovi koji žive zajedno nešto češće dobijaju dečake. Utvrđeno je da je nešto više od polovine ispitanika koji su živeli s partnerom (51.1%) na svet donelo decu muškog pola, ali nauka još uvek nije uspela da odgovori na pitanje zbog čega je tako.\nDa li osećate mučninu?\nAko mučninu osećate češće nego što je to bio slučaj s vašim prijateljicama u njihovim trudničkim danima, moguće je da ćete vrlo brzo postati mama jedne devojčice! Poređenjem trinaest različitih istraživanja, utvrđeno je da je 55 odsto beba rođenih od strane majki koje su se tokom trudnoće žalile na mučnincu – ženskog pola. Stručnjaci veruju da je uzrok mučnine povišen nivo estrogena u krvi.\nAko je veza još uvek sveža i uzbudljiva, veća je verovatnoća da ćete uživati u češćem i strastvenijem seksu. Česti seksualni odnosi učiniće spermu lakšom – ovakvi spermatozoidi imaju manje glave i kraće repove, plivaju lakše kroz manje „gostoljubivu“ plodnu sluz, što se, uglavnom, događa na početku i kraju plodnih dana ciklusa. Ovakvi spermatozidi zaduženi su za rađanje dečaka, dok su oni koji stižu do jajne ćelije sredinom ciklusa odgovorni za rađanje devojčica. Čest seks, dakle, povećava šanse da će se začeće dogoditi u prvim ili poslednjim satima plodnih dana, čime se verovatnoća da ćete postati majka dečaka.\nSprovedeno je više istraživanja na temu povezanosti očevog zaposlenja sa polom deteta. Ona su pokazala da posao koji podrazumeva stresne situacije može kao rezultat dati rađanje devojčica. Među tatama ženske dece tako su se našli profesionalni vozači, ronioci, piloti…\nTagovi: trudnoća znakovi koji otkrivaju pol deteta\nGnojna angina: Simptomi i lečenje\n1 jun, 2015 Ishrana deteta\n16 jan, 2018 Korisni saveti


AD Aleksa Šantić: Kud tajkuni prođu tu malo šta raste - AgroSmart\nPrvo poverilačko ročište zakazano je za 28. april u Privrednom sudu u Somboru, a ispitno ročište za 29. maj u 9 časova.\nRačuni AD “Alekse Šantića”, prema obrazloženju rešenja o stečaju, blokirani su 10. januara ove godine jer je imao 435 dana zastoja na iznosu od 470,5 miliona dinara.\nPrema planu koje je nakon prodaje dela imovine “Fereru” napravilo rukovodstvo kombinata ono bi moglo da nastavi sa radom samo ako se pronađu obrtna sredstva, napravi socijalni program i dugoročni program zakupa 3.000 hektara državnog zemljišta.\nU vlasništvu preduzeća ostao je veliki broj objekata, magacini, silosi, sušare, farma svinja i klanica i oko 117 hektara zemlje. Sa nenaplaćenim potraživanjima, opremom i zalihama procenjena je vrednost na oko 1,1 milijardu dinara.\nMuke poznatog poljoprivrednog kombinata, osnovanog još 1946. godine, počinju nakon donošenja Zakona o privatizaciji 2001. godine.\nGodinu dana kasnije kreće u postupak privatizacije koji je trajao skoro pet godina, a pratile su ga broje promene propisa i promena metoda prodaje, tako je umesto javnog tendera kako je prvobitno bilo predviđeno, preduzeće u toku 2006. godine, počelo da se priprema za aukcijsku prodaju.\nNa aukciji održanoj u Novoj Sadu, 20.septembra 2007. godine, kupila ga je Višnja Jerković iz Novog Sada, ćerka Mileta Jerkovića, tajkuna koji je “usrećio” mnoga preduzeća koja je kupio po Vojvodini i Srbiji.\nOna je 2. oktobra iste godine sa Agencijom za privatizaciju zaključila ugovor o prodaji društvenog kapitala ovog preduzeća metodom javne aukcije. Na ovaj način je kupila 70 odsto kapitala preduzeća i samim tim toliki procenat je prešao u privatno vlasništvo kupca, dok je preostalih 30 odsto kapitala preneto zaposlenima i penzionerima “Alekse Šantića” bez naknade. Preduzeće dobija i novu pravnu formu, pa i menja poslovno ime u AD “Aleksa Šantić”.\nPosle dve godine, 9. februara 2009. godine, Agencija za privatizaciju raskida ugovor sa Višnjom Jerković zbog neispunjenih ugovornih obaveza i neplaćanja druge rate kupoprodajne cene, a u skladu sa tim Akcijski fond Srbije 5. marta iste godine imenuje privremenog zastupnika kapitala poljoprivrednog društva.\nZbog gašenja Akcijskog fonda tokom 2010. godine, tih 70 odsto kapitala ovog kombinata preneto je u portfelj Agencije za privatizaciju, kao pravnom sledbeniku.\nUbrzo, 11. maja 2010. godine, Agencije za privatizaciju pokreće postupak restruktuiranja “Alekse Šantića”, a 24. oktobra 2014. godine određuje i model i metodu njegove privatizacije.\nOdređen je kombinovani model privatizacije i to tako što bi se postupak privatizacije ovog kombinata sproveo modelom prodaje imovine, modelom javnog prikupljanja ponuda sa javnim nadmetanjem, a u slučaju uspešno sprovedenog prvog dela privatizacije sproveo bi se model prodaje kapitala metodom prikupljanja ponuda sa javnim nadmetanjem i određivanjem mera za pripremu i rasterećenje uslovnim otpisom duga.\nPosle donošenja Zakona o privatizaciji 2014. godine, 20. aprila 2015. godine izvršena je prodaja dela imovine “Alekse Šantića” privrednom društvu “ Agriser” doo Beograd za cenu od 7.950.000 evra.\nNaime, imovina preduzeća “Aleksa Šantić”, koju čini poljoprivredno zemljište sa pratećim objektima, prodata je na javnom nademetanju “Agriseru” iz Beograda iza kojeg stoji “Ferero”, koji se obavezao da će zasaditi lešnike na oko 700 hektara, sklopiti ugovor sa koperantima i zaposliti 50 radnika. Obavezao se da će investirati još oko 6,6 miliona evra.\nOd novca dobijenog od ove prodaje, prema Planu prodaje, kombinat je trebao da namiri hipotekarne poverioce.


Vrednosti Miše Vacića ne smeju postati državna politika - YIHR.rs\nVrednosti Miše Vacića ne smeju postati državna politika\nInicijativa mladih za ljudska prava izražava duboku zabrinutost zbog postavljenja Miše Vacića na javnu funkciju, na mesto savetnika direktora u kancelariji za Kosovo i Metohiju.\nInicijativa strahuje da imenovanje Vacića, koji je u javnosti poznat po svojim ekstremno nacionalističkim i desničarskim vrednostima i stavovima, nažalost predstavlja samo jedan od elemenata pomeranja državne politike radikalno udesno.\nVacić je svoju politiku prema Kosovu najjasnije definisao kao jedan od lidera postavljanja barikada na prelazima Jarinje i Brnjak, kada je konfrontirao svoju grupu ekstremnih nacionalista sa celim svetom, i radikalizovao protest do te mere da su pored sukoba sa snagama KFOR čak napadnuti i ministri srpske vlade.\nPosebno obeshrabruje činjenica da se ta informacija u javnosti pojavljuje u danima kada direktor Kancelarije za KIM Marko Đurić obnavlja jednu od najopasnijih tradicija koja je u više navrata imala tragične posledice – podelu na “dobre i loše Srbe” – nazivajući sve one koji mu nisu apsolutno poslušni “Mustafinim Srbima”. Istovremeno se za članicu Odbora Agencija za borbu protiv korupcije predlaže Danica Marinković koja je u svojstvu istražnog sudije Okružnog suda u Prištini tokom devedesetih i kasnijim svedočenjima pred Haškim tribunalom, negirala torturu nad albanskim stanovništvom i snažno branila državnu politiku prema kosovskim Albancima.\nInicijativa podseća da je Vacić pravosnažno osuđen zbog diskriminacije LGBT osoba na uslovnu kaznu zatvora, za koju još uvek nije istekao rok provere. Inicijativa smatra da je primanjem Vacića u radni odnos prekršen Zakon o radnim odnosima u državnim organima, koji u članu 6. jasno određuje da se u radni odnos ne može primiti lice koje je osuđeno za “kažnjivo delo koje ga čini nepodobnim za obavljanje poslova u državnom organu”, što diskriminacija svakako jeste.\nInicijativa očekuje da Vlada Srbije napravi odlučan otklon od ekstremnog nacionalizma kao vrednosti koja je trenutno preovlađujuća u odnosima sa Kosovom, i da se sa još više napora posveti dijalogu i suočavanju sa teškim posledicama kojima je ta ideologija opteretila društva na Balkanu. Inicijativa veruje da to ne treba biti posledica pritiska međunarodne zajednice, već izraz autentične potrebe srpskog društva za najboljim mogućim regionalnim odnosima.\ndiskriminacija ekstremni nacionalizam kancelarija za kosovo i metohiju miša vacić nacionalistička retorika


Užičanin skočio najbolju "lastu" na Bentbaši – ZoomUe\nSARAJEVO – Sarajevo je ove godine po peti put bilo domaćin skokova s litice na Bentbaši, pobednici su bili Dragan Milović iz Užica u skokovima na glavu, odnosno „lasti“ i „haj dajvingu“ Aleš Karničnik iz Maribora.\nOrganizator „Cliff Divinga Bentbaša 2019“ je kao i ranijih godina bilo Udruženje za promociju sporta i turizma „SporTur“, a učestvovalo je dvadesetak takmičara iz Sjedinjenih Američkih Država, Slovenije, Danske, Srbije i BiH.\nFoto: N1 Lauri Rose\nOd ove godine manifestacija je promenila sistem takmičenja, pa su se tako skakači nadmetali u dve kategorije: „lasti“ i high divingu, odnosno figurativnim skokovima u vodu.\nPobednik u popularnoj “lasti”, Dragan Milović\nPobednik u tradicionalnim skokovima, popularnoj “lasti”, je Dragan Milović iz Užica sa 56,5 bodova. Trofej mu je uručio slavni Mostarac Lorens Listo. Iza Milovića su bili domaći skakači Sanjin Zejnilagić iz Sarajeva i treći Darko Dangubić iz Konjica. U figurativnim skokovima drugo mesto pripalo je Marku Pavloviću iz Kragujevca, a treće Amerikanki Lauri Rose.\nAutor: Srpskainfo, mondo.ba\nTags: Cliff Divinga Bentbašahigh divingulastasarajevo\nNext story Užice prodaje sedam placeva\nPrevious story Uspavanka na startu sezone (VIDEO)


Testoviautomobila.rs: Novi i ekskluzivan Jeep® salon na Ibici | Testovi automobila | Pitajte Aleksandra Todorovića\nAuto vesti Autor:\tAleksandar Todorović - 27. August 2014.\nTestoviautomobila.rs: Novi i ekskluzivan Jeep® salon na Ibici\nNakon uspeha u Monte Karlu i Marakešu, brend Jeep se usmerio i na Ibicu, ostrvo puno energije, gde će u objektu Blue Marlin tokom čitavog leta biti smešten JSet salon. Ovo ekskluzivno mesto koje se nalazi u prelepom zalivu Kala Hondal u jugozapadnom delu ostrva, kojem se može pristupiti pomoću čamca ili automobila, postaće mesto susreta za zaljubljenike u brend Jeep i sve koji sa legendarnim američkim brendom dele iste vrednosti avanturizma, autentičnosti i strasti.\nPod zapanjujuće zvezdanim nebom ovog španskog ostrva, u međunarodnom ambijentu, 4.000 gostiju i važnih ličnosti učestvovalo je 24. avgusta u “Renegade žurci”, ekskluzivnom događaju posvećenm modelu Jeep Renegade, koji je prvo Fiat–Chrysler vozilo zajednički razvijeno od strane italijanskih i američkih projektanata. Vozilo predstavlja skladnu fuziju legendarnih terenskih sposobnosti američkog brenda, sinonima za slobodu koju podrazumeva pogon 4×4 i i preko 70 godina vožnje i stila i dinamičnih performansi, po kojima su italijanska kola uvek bila prepoznatljiva širom sveta.\nSpecijalni gost večeri bio je model Renegade, u čiju čast je bar bio presvučen u Renegade boje i svojstva, uključujući i veliki ekran na koji su projektovani video snimci novog malog SUV vozila. Događaj je obeležio nastup 20 profesionalnih baletskih plesača, dok je nekolicina umetnika kreirala slike uživo na sceni, nadahnuta novim Jeep modelom. Tom prilikom je kao suvenir večeri, podeljeno preko 2.000 majica sa logoima “Blue Marlin Ibiza” i “Jeep Renegade” uz 500 pari ekskluzivnog ograničenog izdanja sunčanih naočara “Saraghina for Renegade”.\nOpremljen oznakama modela Jeep i sa ukrasima u bojama u kojima se novi Renegade izbacuje na tržište u beloj i narandžastoj, Blue Marlin Ibiza je klub sa stilom, koji nudi ekskluzivne pakete zabave, poput prilike da se ceo dan provede u zabavi na peščanim dinama i plivanju u kristalno čistim vodama zaliva, nakon čega sledi uživanje u hrani koja predstavlja spoj mediteranske i orijentalne kuhinje u elegantnom restoranu sa pogledima na more koji oduzimaju dah. Noću, klub postaje jedno od centralnih mesta za zabavu na ostrvu, sa ponudom najnovijih muzičkih sadržaja za istinski nezaboravno iskustvo.\nTokom večeri, dva vozila Jeep Renegade izložena su pored ulaza u bar Blue Marlin Ibiza, dok se unutra nalazio tim stručnog osoblja koji su bili spreman da daju informacije i brošure o čitavoj liniji brenda Jeep. Gosti bara JSet Blue Marlin Ibiza imaće na raspolaganju i flotu Jeep vozila tokom celog leta, koja će ih prevoziti od glavnih turističkih lokacija ostrva, u mestu gde se spajaju kultura i strasti, i gde se nedirnuti zalivi i hridi prepliću sa kosmopolitskim turističkim centrima, koji pulsiraju životom u bilo koje doba dana i noći. Gosti ekskluzivnog bara biće pozvani i da učestvuju u interakciji sa novim Jeep Renegade-om kroz onlajn i aktivnosti na mestu događanja.\nNovi Jeep Renegade odiše istim međunarodnim duhom pravog svetskog putnika, koji će, u septembru započeti svoju kampanju osvajanja više od 100 zemalja širom sveta, uključujući i Sjedinjene Američke Države. Renegade, koji se nudi u četiri različite konfiguracije, zavisno od tržišta, je prvi mali SUV proizveden od strane kompanije Jeep, ali ujedno i prvo vozilo ovog brenda koje se proizvodi van granica Amerike: proizvodnja za sva inostrana tržišta odvijaće se u unapređenoj italijanskoj fabrici SATA u Melfiju (Potenca).\nSa Jset-om, brend Jeep ostavlja trag u najekskluzivnijim i najprestižnijim turističkim centrima. To je način za Jeep da se sretne sa svojom publikom u atraktivnom, ekskluzivnom okruženju, gde gosti mogu da večeraju ili prosto uživaju u koktelu dok ’udišu’ i proživljavaju vrednosti legendarnog autombilskog brenda. Zahvaljujući ponudi flote vozila za usluge prevoza klijenata, gosti JSet-a imaju mogućnost da se upoznaju sa izvrsnim svojstvima Jeep modela, čak i dok se opuštaju i uživaju u svom odmoru. Zimska verzija ove inicijative pokazala se kao veoma uspešna: brend je prisutan tri godine unazad u nekim od najpoznatijih i najekskluzivnijih alpskih zimskih centara, pre svega u prelepom i ekskluzivnom Kurmajeru.\nTagovi:Testoviautomobila.rs: Novi i ekskluzivan Jeep® salon na Ibici\nTestoviautomobila.rs: Novi i ekskluzivan Jeep® salon na Ibici 0 out of 5 based on 0 ratings. 0 user reviews.\nOglasi-Auto.rs: Pravo mesto da pronađete polovan automobil\nNajboljiauto.com: Novi sajt novinara Aleksandra Todorovića


Od Balvan revolucije do balvan pravoslavlja | Autonomija\nOpet sekli mladi hrast na Fruškoj gori, među njima i glavni urednik RTV-a\nUprkos upozorenjima iz Nacionalnog parka Fruška gora, i uprkos činjenici da je Nacionalni park organizovao besplatnu podelu badnjaka, nesavesni građani su ponovo sekli zaštićeni mladi hrast da bi od njega pravili badnjak, a među onima koji su to radili je i glavni i odgovorni urednik Prvog programa Radio-televizije Vojvodine (RTV) Nenad Ćaćić.\nĆaćić se svojim „poduhvatom“ pohvalio i objavio fotografije na svom profilu na Fejsbuku na kojima se vidi kako sa grupom muškaraca nosi badnjak sa Fruške gore. Na pojedinim fotografijama vidi se Ćaćić kako drži sekiru u ruci i zamahuje njome prema drvetu.\nKao komentar pored fotografija Ćaćić je napisao: “Na Frušku po badnjak”. Ćaćić je za tu „svečanu priliku“ očigledno odlučio da se obuče u stilu Vulina, odnosno u crno od glave do pete. Inače, reč je o osobi o kojoj je VOICE već pisao i čija je biografija i danas tajna za javnost pa samim tim se ne zna šta ga je to u stručnom smislu preporučilo za mesto glavnog urednika na RTV-u, s obzirom na više nego skromno televizijsko iskustvo. Zli jezici bi rekli da ga je možda baš sekira preporučila, ili pak ljubav prema gradonačelniku Novog Sada Milošu Vučeviću.\nNekoliko stručnjaka za vegetaciju na Fruškoj gori potvrdilo je Beti da su fotografije koje je Ćaćić objavio na Fejsbuku snimljene na području Nacionalnog parka Fruška gora, gde je zabranjena neovlašćena seča drveća.\nDodali su da je na tom području pre nekoliko godina izvršeno pošumljavanje hrastom koji je prvo odgajan u rasadniku, što poskupljuje njegovu proizvodnju.\nNaveli su da je najverovatnije reč o delu Nacionalnog parka u kojem su šume vraćene Srpskoj pravoslavnoj crkvi i u kojem je čuvarska služba slabija nego u delu Fruške gore o kojem se stara Javno preduzeće Nacionalni park Fruška gora.\nNacionalni park apelovao je u petak na građane da ne seku hrast na Fruškoj gori, jer će to preduzeće organizovati besplatnu podelu badnjaka u više opština u Vojvodini.\nNacionalni park je juče ujutro podelio 11.000 besplatnih badnjaka na području Novog Sada, Sremskih Karlovaca, Beočina, Iriga, Vrdnika, Inđije, Sremske Mitrovice i Šida.\nNa fotografijama koje su postavili članovi Mesnog odbora SNS iz naselja Sajlovo videli su se aktivisti te stranke pored omanjeg drveta hrasta, a na sledećoj fotografiji videle su se iste osobe kako nose to drvo koje je posečeno.\nFotografisali su se i sa zastavama bivše Republike Srpske Krajine, a na jednoj fotografiji videlo se i više osoba sa šajkačama i kokardama.\nNešto slično se ponovilo i prošle godine, a među onima koji su sekli mladi hrast bio je i Dragan Bračika, jedan od organizatora tribine Srpske napredne stranke u mestu Beška, na kojoj je promovisan osuđeni ratni zločinac i „oslobodilac“ Vukovara, pukovnik Veselin Šljivančanin, a na kojoj su fizički napadnuti aktivisti Inicijative mladih za ljudska prava.\nS Bračikom u društvu, između ostalih, tada su bili i zamenik načelnika novosadske komunalne inspekcije Dejan Šijak i pomoćnik pokrajinskog sekretara za kulturu, javno informisanje i odnose sa verskim zajednicama, „novinar“ Đorđe Vukmirović.


29 Juni, 2017 | Cetvrtak\nMesec kulturnih događaja i aktivnosti u EUICC-u\nInformativni i kulturni centri EU su prikazivanjem filmova i diskusijama usresredili svoje mesečne aktivnosti na temu kulture uključivši različite kosovske autore i umetnike sa više izložba fotografija.\nInformativni i kulturni centar EU u Prištini organizovao je prikazivanje dokumentarca „Bubnjevi otpora“, čiji je scenarista Besa Ljuci, a režiser Metju Žufre. Dokumentarac je produciran uz pomoć projekta koji finansira EU pod nazivom „Kultura za sve” i govori o mirnom otporu ljudi na Kosovu tokom devedesetih, odmah posle propasti Jugoslavije.\nBesa Ljuci je glavna urednica nezavisnog medija Kosovo 2.0, koji angažuje društvo u pronicljivoj debati preko svog multimedijskog internet portala, štampanog časopisa i javnih događaja. Besa je suosnivač medija Kosovo 2.0 koji je otvoren 2010. godine, a koji je stvorio prostor za različite i neophodne diskusije ispunjene političkim, društvenim i kulturnim komentarima i reportažama. Metju Žufre je filmski stvaralac, koji je diplomirao u školi vizuelne umetnosti u Lionu. On je stvarao i učestvovao u stvaranju mnogih kratkometražnih filmova i dokumentaraca za bioskop i televiziju, između Francuske i Balkana. Putovao je regionom celu deceniju i sada živi i radi na Kosovu.\nPrema rečima direktora Metjua Žufrea, cilj dokumentarca je da se prenesu stvarne priče o životu preko glasova likova u dokumentarcu koji na neki način pokušavaju da se sete delića sećanja iz prošlosti i govore o svojim ličnim iskustvima. Film se uglavnom usredsređuje na paralelni obrazovni sistem i javni život koji se dešavao na Kosovu tokom devedesetih godina sa stanovišta običnih ljudi na Kosovu i različitih oblika građanskog učešća u to vreme.\n„Ništa od ovoga se ne pamti niti se o tome govori i ako želite da definišete ko ste morate da pogledate u prošlost…“ – rekao je Ljuci, pisac. Ljuci je naglasio značaj osećaja solidarnosti koji je postojao tokom devedesetih godina kao ključni stub da društvo ostane na okupu tih dana. Između ostalog, dokumentarac je bio pokušaj da se iznese istorijska priča kroz različite generacije i rasvetli taj istorijski period koji i dalje nema odgovarajuću dokumentaciju, prema rečima direktora Žufrea.\nInformativni i kulturni centar EU u Severnoj Mitrovici organizovao je izložbu ilustracija i fotografija dvoje lokalnih umetnika Gorana Gligovića i Milana Dobrića. Cilj izložbe bio je da se promovišu i priznaju mladi lokalni talenti, i da se njihov rad predstavi široj publici.\nGoran Gligović, ilustrator i strip umetnik iz Zvečana, definisao je svoje izložene radove kao mešavinu različitih tema i tehnika kojima se bavio u poslednjih godinu dana. Sve njegove ilustracije urađene su digitalno i koriste različite tehnike bojenja i skiciranja.\nMilan Dobrić, fotograf iz Severne Mitrovice, konstatovao je da njegove fotografije predstavljaju svakodnevni život koji pokušava da zabeleži i očuva, dok je najdominantnija tema njegovog rada umetnost muzike, uključujući i najprimetnije trenutke ovogodišnjeg Džez i bluz festivala u severnom gradu.\nInformativni i kulturni centar EU će nastaviti sa novim nizom kulturnih aktivnosti tokom meseca jula i avgusta, obuhvatajući teme kao što su ravnopravnost i kulturna diplomatija.\nSedmica klimatske diplomatije 2017 na Kosovu


"Monte turk" u Mojkovcu gradi pogon za preradu mleka - Vrednost investicije 1,3 mil EUR - Edukaplus\nMojkovačka biznis zona „Babića polje“ dobiće prvog investitora. Preduzeće „Monte turk“ iz Mojkovca, stimulisano povoljnostima koje nudi ta zona, počeće izgradnju pogona za preradu mleka i proizvodnju mlečnih proizvoda.\nNa površini od 2.000 kvadrata, koliko je zakupila od opštine, firma „Monte turk“ će graditi pogon površine 500 kvadrata, prenosi „RTCG“.\nRadi se o investiciji koja će premašiti 1,3 mil EUR, kazao je vlasnik „Monte turka“ Darko Popadić, suvlasnik nekoliko firmi u Srbiji i Turskoj.\nPrema njegovim rečima, fabrika će u početku zapošljavati 30 radnika koji će dnevno prerađivati oko 3.000 litara mleka i proizvoditi nekoliko nekoliko vrsta sireva, te jogurte bazirane na šumskom voću bez veštačkih aroma. „Mljekara Mojkovac“ ima viziju da otpočne proizvodnju autohtonog sira sa prostora opštine Mojkovac.\n„Monte turk“ neće imati problema oko plasmana proizvoda. S njima će ići na već obezbeđeno, provereno tržište uglavnom na prostoru Turske i Rusije, a deo proizvoda naći će se i na domaćem tržištu – rekao je Popović.\nPopadić je napomenuo da će od buduće fabrike korist osim zaposlenih u njoj imati i mnogi mojkovački stočari, ali i manji prerađivači mleka iz susednih opština. Biće im zagarantovan otkup mleka čije količine namerava da uveća na način što stočarima sa kojima potpiše koperativni ugovor podeli određen broj krava.


Šutanovac u paviljonu Srbije u Šangaju – Nadlanu.com\nŠutanovac u paviljonu Srbije u Šangaju\nŠANGAJ, 20. avgusta 2010. (Beta) – Delegacija Ministarstva odbrane, predvođena ministrom Draganom Šutanovcem, posetila je paviljon Srbije na EXPO izložbi u kineskom gradu Šangaju, gde se informisala o načinu na koji se Srbija predstavlja na toj svetskoj manifestaciji.\nŠutanovac se, u razgovoru sa predstavnicima Srbije na EXPO izložbi, upoznao sa interesovanjem kineskih posetilaca i turista za srpski paviljon i sa planovima za predstavljanje do zatvaranja te izložbe.\nOsim paviljona Srbije, Šutanovac je obišao i paviljone Kine, Turske, Rusije i Libije. Izložba EXPO 2010 u Šangaju okupila je oko 200 zemalja a očekuje se da će za šest meseci trajanja tu manifestaciju posetiti oko 70 miliona ljudi. Prema rečima organizatora, tokom leta manifestaciju dnevno poseti oko 400.000 ljudi.


Objavio E.H Na Dec 26, 2016\nSve veći broj saobraćajnih nezgoda sa teškim posljedicama i fatalnim ishodim, dešavaju se zbog nepoznavanja osnovnih saobraćajnih pravila\nKoliko puta ste se našli u situaciji da ste vidjeti na primjeru sopstvenom kako neko ugrožava vaš život jer ne zna pravila?. Vozači i ugrožavaju sigurnost svih učesnika u saobraćaju. Većina njih su dali mito i da polože, odnosno dođu do same vozačke dozvole.\nZa smrt djeteta 24.000 KM: Ljekar platio da ne ide u…\nPolicajac uzeo 50 eura “na kafu” da oprosti…\nS toga, evo vam jedna raskrsnica, za one koji znaju pravila, vrlo je jednostavna, za one koji su platili da polože, sigurno da je kompilikovano i na kraju krajeva mogli bi da naprave fatalnu grešku da se nađu u ovakvoj raskrsnici.\nNaučite neznalice, dajte nam odgovor koja vozila imaju prvenstvo?\nADRIJANA KURTEŠA: Drago mi je da sam postala zaštitno lice Lige prvaka


Međunarodna trgovinska arbitraža, kao i sve više rasprostranjeni način rešavanja međunarodnih privrednih sporova, predmet je intenzivnog interesovanja pravne struke i nauke.\nMreža međunarodnih sporazuma, koje su u svojoj istoriji zaključile Evropske zajednice i Evropska unija, čini specifičnost ugovornih odnosa jedne nadnacionalne međunarodne tvorevine.\nSistematika udžbenika predstavlja skladnu kombinaciju klasičnog udžbeničkog pristupa i novih elemenata u rasporedu i tretmanu građe koji se oslanja na pozitivno međunarodno javno pravo.\nMonism & Dualism - basic concepts of public international law\nBook "Basic Concept of Public International Law - Monism & Dualism" provides a rare opportunity for a reader to have in one place most distinguished professors presenting their views on one of the most important themes of international law and international relations.\nKnjiga je namenjena nastavnicima srpskog jezika i studentima koji se pripremaju za nastavnički poziv, ali i svim drugim čitaocima zainteresovanim za ovu profesionalnu oblast.\nNasleđivanje između običaja i zakona\nObičajnim pravom i ustanovom nasleđivanja počela sam da se bavim pri kraju osnovnih studija. Pitanje regulisanja nasledno-svojinskih odnosa učinilo mi se već tada veoma inspirativnim za istraživanje, i to iz više razloga...\nUrednik Boris Milosavljević\nNečasni muk Ustavnog suda povodom Kosova i Metohije\nKnjiga sadrži i obrađuje podneske, normativne akte, zakonost i ustavnost političkog pitanja Kosova i Metohije.\nObligaciono pravo sa sudskom praksom + CD IVdop.izdanje\nObradeni su , najkrace, odredeni instituti obligacionog prava, njihov pojam i pravne osobine. Prikazana su i neka znacajna pitanja koja ne ureduje Zakon o obligacionim odnosima, ali su obligacionog karaktera ili bliska obligacijama. To se, uglavnom, odnosi za pojedine ugovore (lizing, franšizing, konsalting, poklon, autorski ugovor).


Dodik: Šmit priča neistine, neće biti devalvirane pokrenute inicijative iz Srpske\nFoto: Dražan Pozderović/Arhiva | Dodik: Šmit priča neistine, neće biti devalvirane pokrenute inicijative iz Srpske\nSrna 25.11.2021 17:45\nBANJALUKA - Srpski član Predsjedništva BiH Milorad Dodik poručio je da njemački građanin Kristijan Šmit, visoki predstavnik kojeg RS ne priznaje priča neistine i da neće biti devalvirani napori i pokrenute inicijative iz Republike Srpske, već će se održati posebna sjednica Narodne skupštine o povlačenju prenesenih nadležnosti.\nDodik je u izjavi Srni ponovio da se njemački građanin Kristija Šmit lažno predstavlja kao visoki predstavnik i da treba da prestane da govori neistine čime doprinosi još većoj konfuziji u javnom diskursu.\n"Mi smo dostavili materijale, izvještaje i sve ostalo Narodnoj skupštini i očekujemo da ona odredi datum kada će biti održana posebna sjednica. U tom pogledu naš plan ostaje nepromijenjen. To je nekoliko tačaka dnevnog reda koje podrazumijevaju povlačenje nekoliko ranije datih saglasnosti i donošenje određenih zaključaka koji idu za tim da se u narednih šest mjeseci omogući da se neka pitanja riješe", rekao je Dodik.\nOn je ukazao i da su svjesni situacije i potrebe da se, prije svega, održi mirna i stabilna situacija.\n"Mi smo rekli da tih šest mjeseci možemo da prihvatimo određene razgovore o smanjenju vojnih snaga BiH, da se one prepolove, tako i troškovi, a novac upotrijebi za neke razvojne projekte", pojasnio je Dodik.\nUkoliko se to ne dogodi, dodao je, onda će se u roku od tih šest mjeseci pristupiti izboru između dvije alternative - jedna je donošenje zakona o Vojsci Republike Srpske, a druga je zakon o demilitarizaciji Republike Srpske.\n"U tom pogledu sve je jasno, o tome smo ranije govorili, ali postoje 'dušebrižnici' poput njemačkog građanina Šmita koji je spreman da tračari po Balkanu i prenosi svoje impresije ili neke zaključke za koje, i da je visoki predstavnik, ne bi imao nikakva prava", istakao je Dodik u izjavi Srni.\nOn je naveo da to govori o konfuziji u kojoj se BiH nalazi i da u tom pogledu nema nikakvih promjena napora da se BiH vrati funkcionisanju u skladu sa Ustavom i Dejtonskim sporazumom.\nZa Šmita je rekao da se samo došetao u BiH i da nije ni čudo da se kao "neka tračara" bavi prepričavanjem sastanaka kojima nije prisustvovao i daje neke ocjene.\n"Šmit je u apsolutnoj zabludi ako misli da je on pozvan ili priznat da bilo šta komentariše", istakao je Dodik.\nDa je ozbiljan visoki predstavnik, ali nije, Dodik kaže da bi onda Šmit znao da je pitanje vojske regulisano Aneksom 1B i da je gotovo izričito Dejtonskim sporazumom zabranjeno da se visoki predstavnik bavi vojnim pitanjem.\nDodik je podsjetio da je visoki predstavnik isključen iz svega toga, a da su vojna pitanja stavljena u funckiju vojne misije koja je tada prisutna, a danas se nasljeđuje Eufor.\nPodsjetio je i na nedavno pismo komandanta Eufora koji je obavijestio javnost da nema bezbjednosnih izazova i da je, ukoliko i dođe do formiranja Vojske Republike Srpske, spreman da sarađuje sa tom vojskom.\nPrema njegovim riječima, Aneksom o vojnim pitanjima su trajno zabranjena neprijateljstva između dva entiteta i zabranjen je prelazak jednih snaga na teritoriju drugih snaga.\nOn je dodao da je primjenom Aneksa 1B veoma jasno na koji način je organizovana vojna struktura u BiH, kao što je primjenom Aneksa 10 vidljivo na koji način se bira visoki predstavnik i da on nema podršku Savjeta bezbjednosti.\nDodik je naveo i da je Šmit, kada je boravio u Americi, mogao da ode u zgradu UN u Njujorku, gdje je Savjet bezbjednosti i da "uzme potvrdu o svom imenovanju, ali da toga nema".\nOn smatra da je Šmit očigledno u jednoj čudnoj situaciji, "kad ustane misli da jeste, a onda poslije nekoliko minuta shvati da nije", što se mijenja u toku dana, te podsjetio na narodnu izreku "niti zna gdje je doš'o niti gdje je poš'o".\n"Prepričavati sastanke na kojima nije bio samo pripada onima koji ubijaju dokolicu i ništa drugo", zaključio je Dodik.


IZVJEŠTAJI Federalna uprava za inspekcijske poslove\nIzdata su 394 rješenja o izolaciji, 183 rješenja za vozače, 12 rješenja za pogranične i 22 za prekogranične radnike, rekao Ajdinović\nAvaz.ba / Srna 07.05.2020\nIZVJEŠTAJI Ajdinović: Danas istekle mjere izolacije za 465 osoba\nAjdinović: Inspektorat Brčko distrikta nije izdao nijedno rješenje o izolaciji osobama iz FBiH\nDirektor Federalne uprave za inspekcijske poslove (FUCZ) Anis Ajdinović rekao je da su danas istekle mjere iz 465 rješenja o izolaciji koja su izdali federalni sanitarni inspektori.\nFederalni sanitarni inspektori su tokom jučerašnjeg dana na graničnim prelazima izdali 611 rješenja o stavljanju pod zdravstveni nadzor, odnosno ograničenju kretanja van mjesta boravka.\n- Izdata su 394 rješenja o izolaciji, 183 rješenja za vozače, 12 rješenja za pogranične i 22 za prekogranične radnike - pojasnio je Ajdinović.\nNaveo je da su od početka pandemije do jučer federalni sanitarni inspektori na graničnim prijelazima izdali ukupno 32.670 rješenja o izolaciji, saopćeno je iz federalne Uprave za inspekcijske poslove.\n- Do jučer je četrnaestodnevni period obavezne izolacije istekao za 26.576 osoba - rekao je Ajdinović.\nOn je pojasnio da je nadzorima i mjerama federalnih inspektora obuhvaćeno 3.641 osoba, koje je državljanin BiH sa prebivalištem u Republici Srpskoj, koja su u BiH ušla preko graničnih prelaza koji se nalaze na području Federacije BiH (FBiH), a podaci su dostavljeni Inspektoratu Republike Srpske na dalje postupanje i sprovođenje mjera izolacije.\nAjdinović: Pridržavati se preporuka\nAjdinović je naveo da su podaci za 367 osoba, državljana BiH sa prebivalištem na području Brčko distrikta, dostavljeni Inspektoratu Brčko distrikta.\nOn je rekao da je Inspektorat Republike Srpske dostavio podatke za 57 osoba kojima su sanitarni inspektori tokom jučerašnjeg dana izdali rješenje o kućnom karantinu, te podatke o rješenjima za 292 vozača koji imaju prebivalište u Federaciji BiH (FBiH).\n- Inspektorat Brčko distrikta nije izdao nijedno rješenje o izolaciji licima koje imaju prebivalište na području FBiH - rekao je Ajdinović.\nIz Uprave pozivaju sve subjekte kojima je naredbom federalnog Štaba civilne zaštite omogućen rad, da se pridržavaju svih higijenskih i zdravstvenih preporuka federalnog Ministarstva zdravstva i Zavoda za javno zdravstvo FBiH, te upozoravaju da će federalne i kantonalne inspekcije vršiti kontrolu poštovanja preporuka.\n03.05.2020 u 17:39\nAnis Ajdinović Sanitarni inspektori FUCZ


Vulkan Izdavaštvo: Popularna psihologija sa dodatnim popustom - Domino Magazin\nNaslovna PopArt Knjige Vulkan Izdavaštvo: Popularna psihologija sa dodatnim popustom\nUkoliko u teškim trenucima života pokretačku snagu pronalazite u mudrim i motivišućim rečenicama, popularna psihologija je pravi izbor za vas! Za sve ljubitelje popularne psihologije od 24. do 30. aprila samo na sajtu Vulkan izdavaštva očekuje vas specijalni popust od dodatnih 20% na sve naslove ovog žanra koji se dodaje na već postojećih 20% popusta.\nU periodu od 24. do 30. aprila na sajtu www.vulkani.rs čitaoci će biti u prilici da odaberu neke od naslova koji redovno opominju da je osnova svake promene u nama samima. Knjige iz popularne psihologije uneće novu dozu optimizma, pokrenuti vaše najlepše misli i osećanja i pomoći vam da vedrije koračate kroz život.\nOvde je lista svih naslova na akciji.\nPrethodni članakUmesto zaštite od korone, trovanje hemikalijama\nSledeći članakThe Rolling stones objavili novu pesmu


Press Online :: Pozorište :: Kolege odale počast Miri Stupici, glumici veka\nKolege odale počast Miri Stupici, glumici veka\nNa Velikoj sceni Narodnog pozorišta u Beogradu priređana je prigodna svečanost pod nazivom "Sećanje na Miru Stupicu - glumicu veka".\nO pozorišnoj divi sinoć su govorile njene kolege, eminentni umetnici, iz pozorišnih kuća u kojima je ostvarila izuzetnu karijeru, a na velikom platnu su emitovani inserti iz pozorišnih predstava, filmova i televizijskih serija koji su podsetili na neke od njenih antologijskih uloga. Vršilac dužnosti upravnika Narodnog pozorišta u Beogradu Dejan Savić podsetio je na bogatu biografiju slavne srpske i jugoslovenske glumice, istakavši da Mira Stupica ostaje kao nezaobilazni kamen temeljac svih pozorišta u kojima je radila i naše kulture uopšte.\nDramski umetnik Predrag Miki Manojlović osvrnuo se na najvažnije trenutke u karijeri slavne glumice, na ljubav nje i Bojana Stupice, primetivši da "ko je jednom video Miru Stupicu, ostajao je zauvek zaražen beskompromisnom lepotom života, iskazivanjem lične slobode, neograničenim talentom".\n"Mirine kreacije u pozorištu i filmu do 2011. godine nikada nećemo zaboraviti zato što je obuhvatanje, uvlačenje gledalaca u njenu dušu bilo u isto vreme plemenito okivanje gledališta zauvek. U svojoj 11. godini sedeo sam na prvoj galeriji ovog pozorišta, zaljubio sam se u biće Mire Stupice i odljubio se nisam do dan danas, kao i mnogi koji su imali sreće da je vide", naglasio je Manojlović.\n"Trag koji je ostavila Mira Stupica u meni je veliki i trajao je decenijama. Bila je iskonski mudra, britkog duha i neverovatnog šarma", rekla je glumica Mira Banjac. Ona je podsetila da je glas Mire Stupice bio orkestracija emocija, a njen osmeh cela scena.\nGlumica Renata Ulmanski se prisetila da je Mira Stupica sebi jednom postavila pitanje: Koliko čovek može da izdrži, a da liči na sebe? "Svojim životom odgovorila je da može. Preobilje koje nam je ostavila treba da sačuvamo i predamo sledećim generacijama. Mira Stupica je bila veliki primer i ozbiljna opomena", istakla je Ulmanski i oprostila se od Stupice stihovima Duška Radovića "Ne plačite za dobrim ljudima...".\nDirektorka Jugoslovenskog dramskog pozorišta Tamara Vučković rekla je da je nemerljiv značaj koji je Mira Stupica imala za taj teatar i smisao koji mu je dala kroz uloge i ljubav prema pozorištu, gradeći ga zajedno sa Bojanom Stupicom.\nGlumica Branka Petrić pročitala je pismo direktorke Hrvatskog narodnog kazališta iz Zagreba Dubravke Vrgoč u kome je navedeno da je Mira Stupica svojom glumom, koja nije poznavala granice i u kojoj nije bilo kompromisa nadahnula generacije glumaca i publiku i obeležila novu epohu u istoriji HNK-a. Petrić se prisetila svojih susreta sa velikom glumicom i poželela da svaka epoha ima svoju Miru Stupicu.\nAmbasador Crne Gore u Srbiji i pozorišni reditelj Branislav Mićunović kazao je da je Stupicu odlikovao raskošni glumački dar, jedinstveni šarm obavijen lakom ironijom, da je bila istinska diva, samosvesna i jedinstvena.\nBivši direktor Jugoslovenske kinoteke Radoslav Zelenović podsetio je na upečatljive uloge koje je Mira Stupica ostvarila na filmu i televiziji, naglasivši da se ona svrstava u onu pionirsku generaciju koja je stvarala našu kinematografiju. Glumac Dragan Mićanović prisetio se predstave koju je sa Stupicom igrao u Zvezdara teatru i izrazio ponos što je "gutao pozorišnu prašinu sa Mirom Stupicom".\nGromoglasnim aplauzom publika, Mirini prijatelji, kolege i poštovaoci pozdravili supredlog reditelja Jagoša Markovića da Teatar "Bojan Stupica" nosi ime "Bojan i Mira Stupica". On je rekao i da kada su Miru Stupicu jednom pitali kako želi da umre, da je ona odgovorila "onako usput", a kada su je pitali ko da održi govor, kazala je "frula Bore Dugića", te je na taj način i završeno veče sećanja na "glumicu 20. veka".


Postupak protiv bivšeg mađarskog premijera zbog ilegalnog prelaska granice | Autonomija\nPostupak protiv bivšeg mađarskog premijera zbog ilegalnog prelaska granice\nMađarska krši mnoštvo propisa Evropske unije i morala bi da razmisli da da ovo pitanje tretira velikodušnije\nZbog nepravilnog prelaska granice kod mesta Reske na mađarsko-srpskoj granici, biće pokrenut prekršajni postupak protiv Ferenca Đurčanja, bivšeg premijera Mađarske i predsednika opozicione Demokratske koalicije.\nĐurčanj je rekao da je „zelenu granicu” prešao da bi se na teritoriji Srbije sreo sa izbeglicama i da bi razgovarao s njima sa obe strane granice.\nOn je dodao da se u ovom slučaju odriče poslaničkog imuniteta, prenela je mađarska državna agencija MTI.\nOcenio je da je najvažniji zadatak uspostavljanje poverenja između izbeglica i mađarske države.\n“Trebalo bi ih informisati, jer su neki od njihovih strahova neosnovani. Cena flajera u kojima bi se izbeglice informisale o postupku i o izbegličkim kampovima bila bi zanemarljiva u odnosu na novac koji se troši na izgradnju ograde na granici”, kazao je Đurčanj.\nPrema njegovim rečima, Mađarska krši mnoštvo propisa Evropske unije i morala bi da razmisli da da ovo pitanje tretira velikodušnije i da se posveti međunarodnoj saradnji, a naročito saradnji sa Nemačkom.


Pres konferencija - potpisivanje memoranduma\nPres konferencija povodom potpisivanja memorandum o razumijevanju između Institucije zaštitnika ljudskih prava i sloboda Crne Gore, CEMI-ja i Juventasa održala se 28. februara 2012. godine u 11h u PR centru.\nNa presu su govorili:\nMarijana Laković- Zamjenica zaštitnika ljudskih prava i sloboda Crne Gore\nJelena Čolaković- Direktorica programa promocije i zaštite ljudskih prava, Juventas\nVlado Dedović- Koordinator pravnog programa, CEMI.\nSaradnja obuhvaćena ovim memorandumima odnosi se na unapređenje kvaliteta servisa za LGBT osobe i dokumentovanje slučajeva kršenja ljudskih prava korisnika droga u pravosudnom sistemu Crne Gore. Potpisivanje memoranduma o sporazumijevanju učvrstiće i unaprijediće saradnju koju je Institucija zaštitnika ljudskih prava i sloboda Crne Gore imala sa ove dvije nevladine organizacije.\nProjekat "Unapređenje kvaliteta servisa za LGBT osobe" Juventas realizuje uz podršku Britanske ambasade u Podgorici sa glavnim ciljem promocije i zaštite ljudskih prava LGBT osoba u Crnoj Gori. U okviru projekta, između ostalog, biće izrađeni priručnici za rad sa LGBT osobama i organizovani treninzi za zaposlene u Instituciji zaštitnika ljudskih prava i sloboda Crne Gore, sudije, tužioce, policijske službenike/ce i medicinske radnike/ce, treninzi za LGBT aktiviste/kinje i antidiskriminaciona kampanja usmjerena ka pružaocima usluga. Priručnike za policijske službenike, nosioce pravosudnih funkcija, zaposlene u Instituciji Zaštitnika ljudskih prava i sloboda Crne Gore, kao i druge pravnike/ce praktičare/ke izradila je Marijana Laković, Zamjenica Zaštitnika ljudskih prava i sloboda Crne Gore.\nProjekat "Dokumentovanje slučajeva kršenja ljudskih prava korisnika droga u pravosudnom sistemu Crne Gore" realizuje nevladina organizacija Juventas u partnerstvu sa nevladinom organizacijom CEMI, uz finansijsku podršku Open Society Instituta iz Budimpešte. Osnovni cilj ovog projekta je da doprinese smanjenju nivoa kršenja ljudskih prava u Crnoj Gori, kroz identifikovanje i dokumentovanje slučajeva kršenja ljudskih prava korisnika droga pred pravosudnim organima Crne Gore. Finalni proizvod ovog projekta biće sveobuhvatni izvještaj sa konkrentim zaključcima i preporukama za unaprijeđenje postojećeg stanja po pitanju poštovanja ljudskih prava korisnika droga pred pravosudnim organima u Crnoj Gori.


Kovačević: Nekim političkim grupacijama brojke u izbornoj godini ne idu u prilog – Borba\n“Imajući u vidu da je danas objavljeno istraživanje konsalting i marketing kuće Intelligent communications izazvalo brojne spekulacije, prinuđeni smo da iste odbacimo i demantujemo. Naime, svjesni smo činjenice da određenim pojedincima i političkim grupacijama brojke ne idu u prilom u izbornoj godini. To nije problem IC-a, vec destruktivne politike koju vode isti jer je očigledno da nedovoljan broj ljudi prepoznaje zajednički interes sa njihovom politikom, saopštio je Boško Kovačević u ime IC—a na svom Fejsbuk profilu.\nNe vidi razlog, kako kaže, zbog koga bi Milam Knežević i Demokratski front iznosili neistine i IC kao nezavisnu, objektivnu i analitičnu kuću proglašavali NATO podružnicom.\n“No, to su potezi onih kojima nije pošlo za rukom da stave ekvivalent izmeđ njih i Crkve, te da Litije opišu kao proizvod njihove organizacije. Očigledno je Crkva na vrijeme prozrela njihovu namjeru, napisao je Kovačević.


10 najboljih hotela u blizini: Roubidoux Creek & Spring\nTurizam u Waynesville\nHoteli u Waynesville\nNoćenja s doručkom u Waynesville\nRestorani u Waynesville\nAktivnosti u Waynesville\nSvi hoteli u Waynesville\nHoteli u blizini: Roubidoux Creek & Spring\nHoteli u blizini: Old Stagecoach Stop Museum\nHoteli u blizini: Frog Rock\nHoteli u blizini: Pulaski County Courthouse Museum\nHoteli u blizini: Waynesville Splash Park\nHoteli u blizini: Historic Talbot House\nHoteli u blizini: (TBN) Vejnsvil – Regionalni aerodrom u Sent Robertu\nHoteli u blizini: Waynesville Career Center\nHoteli u blizini: Central College of Cosmetology\nFid o putovanjima: Waynesville\nNajbolji hoteli u blizini: Roubidoux Creek & Spring, Waynesville\nČitajte komentare o: Roubidoux Creek & Spring\n41 hotel je u krugu od 50 km od: Roubidoux Creek & Spring\nFiltrirajHoteli50 km od lokacije Roubidoux Creek & Spring\nOvo je jedan od hotela sa najviše rezervacija u Saint Robert u 60 prethodnih dana.\n5,1 km od: Roubidoux Creek & Spring\nBr. 1 u pogledu odnosa cena/kvalitet od 100 hotela u Waynesville\n4,2 km od: Roubidoux Creek & Spring\nBr. 2 u pogledu odnosa cena/kvalitet od 100 hotela u Waynesville\n4,1 km od: Roubidoux Creek & Spring\nBr. 3 u pogledu odnosa cena/kvalitet od 100 hotela u Waynesville\n3,4 km od: Roubidoux Creek & Spring\nBr. 4 u pogledu odnosa cena/kvalitet od 100 hotela u Waynesville\nBr. 5 u pogledu odnosa cena/kvalitet od 100 hotela u Waynesville\n2,5 km od: Roubidoux Creek & Spring\nBr. 6 u pogledu odnosa cena/kvalitet od 100 hotela u Waynesville\n5,3 km od: Roubidoux Creek & Spring\nBr. 7 u pogledu odnosa cena/kvalitet od 100 hotela u Waynesville\n5,0 km od: Roubidoux Creek & Spring\nBr. 8 u pogledu odnosa cena/kvalitet od 100 hotela u Waynesville\nBr. 9 u pogledu odnosa cena/kvalitet od 100 hotela u Waynesville\nBr. 10 u pogledu odnosa cena/kvalitet od 100 hotela u Waynesville\n6,1 km od: Roubidoux Creek & Spring\nBr. 11 u pogledu odnosa cena/kvalitet od 100 hotela u Waynesville\n5,2 km od: Roubidoux Creek & Spring\nBr. 12 u pogledu odnosa cena/kvalitet od 100 hotela u Waynesville\n6,3 km od: Roubidoux Creek & Spring\nBr. 13 u pogledu odnosa cena/kvalitet od 100 hotela u Waynesville\n5,7 km od: Roubidoux Creek & Spring\nBr. 14 u pogledu odnosa cena/kvalitet od 100 hotela u Waynesville\nBr. 15 u pogledu odnosa cena/kvalitet od 100 hotela u Waynesville\nBr. 16 u pogledu odnosa cena/kvalitet od 100 hotela u Waynesville\n4,8 km od: Roubidoux Creek & Spring\nBr. 17 u pogledu odnosa cena/kvalitet od 100 hotela u Waynesville\n9,6 km od: Roubidoux Creek & Spring\nBr. 18 u pogledu odnosa cena/kvalitet od 100 hotela u Waynesville\n9,4 km od: Roubidoux Creek & Spring\nBr. 19 u pogledu odnosa cena/kvalitet od 100 hotela u Waynesville\nBr. 20 u pogledu odnosa cena/kvalitet od 100 hotela u Waynesville


Stanojevića brinu reprezentativci, zna „lek” za jaku defanzivu\nPočetna stranicaFK PartizanStanojevića brinu reprezentativci, zna „lek” za jaku defanzivu\nMnogo je važnih igrača imalo reprezentativne akcije, a Proleter nije za potcenjivanje.\nPartizan dočekuje Proleter u utakmici koja bi potencijalno mogla da ga vrati na drugo mesto, ali crno-beli više nemaju prava da bilo koga potcenjuju, niti da upisuju unapred bodove.\nSvestan je toga i Aleksandar Stanojević, koji priprema taktički ekipu i brine o uklapanju povratnika reprezentativaca.\n- Proleter je samo tri boda iza nas, hit su ovog dela prvenstva, biće neizvesna utakmica. Opet, igramo kod kuće i nadamo se povoljnom rezultatu. Dan pred utakmicu nam dolaze Holender, Natho i, nadam se, Banjak. Sačekaćemo trening pa da vidimo u kakvom je ko stanju - rekao je Stanojević.\nDobra vest je da su Suma i Jojić u konkurenciji za tim, mada se ne zna da li će igrati. Bajbek trenira lagano, ali još nije za utakmice.\nProtivnika niko ne potcenjuje.\n- Oni igraju čvrsto, izuzetno su organizovani defanzivno, disciplinovani. 'Otrov' za jaku defanzivu je mnogo kretnje u fazi napada, brza cirkulacija lopte i dosta kretnji igrača u napadu – mislim da je to lek za čvrstu odbranu - odgovorio je trener na pitanje.\nProleter ove sezone ima samo dva poraza, od Crvene zvezde i Radničkog, a samo su Nišlije uspele da mu daju više od jednog gola. Da li će Partizanu dva biti dovoljna?\n- Ako damo dva gola, nadam se da je dovoljno za pobedu - kaže Stanojević kroz smeh i nastavlja:\n- Znamo da je stvarno izuzetno teško igrati protiv njih. Vrlo su disciplinovani. Biće teška utakmica, treba nam dosta strpljenja svih 90 minuta da bismo pobedili - kaže trener.\nTokom reprezentativne pauze najviše se radilo na podizanju fizičke kondicije.\n- Bilo je nekih igrača koji su se podigli. Probali smo dosta mladih iz omladinske škole, probaćemo i njih u narednom periodu. Nismo radili na taktici, nisu nam reprezentativci tu. Banjak verovatno neće biti u 11, ali biće u konkurenciji za tim. Opasno je, pogotovo kada igraju tri utakmice za reprezentaciju, ali šta da radimo, tako je svima. Ja sam srećan što imamo reprezentativce, drago mi je i zbog Saše Zdjelara što je učestvovao u lepoj utakmici - rekao je Stanojević.\nReprezentacija nije uspela da se plasira na Evropsko prvenstvo i ponovo je razočarala naciju, a javnost se naljutila kada se pojavila (nepotvrđena) priča da je klub zabranio Aleksandru Kolarovu da igra za nacionalni tim. Da li bi Stanojević ikada zatražio tako nešto od svog igrača?\n- Znate šta, svima je teško pao poraz, pogotovo za nas struku i igrače, svima nam znači afirmacija srpskog fudbala. Loša je situacija. Što se mene tiče, uvek su igrači išli na reprezentativna okupljanja, to je meni čast, uvek su imali našu podršku. A ako je igrač povređen, naravno da je zdravlje igrača najvažnije - odgovorio je trener Partizana.\nUtakmica Partizan - Proleter igra se danas od 16 sati bez prisustva publike.


Pripremna nastava za upis na fakultete još uvek košta – Gradskibiro.rs\nPripremna nastava za upis na fakultete još uvek košta\nNOVI SAD, 3. marta 2015. (O Radio) – Mart je stigao, a do prijemnih ispita ima nešto više od tri meseca. Fakulteti se već od decembra spremaju za nove studente, dok i prva raspitivanja srednjoškolaca počinju tada. Oni koji su propustili Sajam obrazovanja gde bi dobili sve neophodne informacije i o samoj pripremi za prijemne, uvek mogu pozvati fakultete i informisati se o svemu u vezi sa prijemnim ispitima.\nNa trenutno najpopularnijem fakultetu, Fakultetu tehničkih nauka, Marketing tim je spremio sve adekvatne informacije, a u toku je i priprema za prijemne ispite iz matematike i predmete za smer arhitektura. Predstavnica Marketing tima FTN-a Tijana Pokrajac kaže da je interesovanje za same pripreme veliko, i da budući studenti dolaze upravo najviše zbog priprema za prijemni test iz arhitekture.\n“Pripremna nastava na arhitekturi se organizuju za predmete prostorna kompozicija i slobodnoručno crtanje. Oni su zamišljeni kao jednomesečni moduli pa kandidati mogu da se prijave svake prve subote u mesecu. Takođe, organizuje se i priprema iz scenske arhitekture, tehnike i dizajna. Sve te informacije se mogu pronaći na sajtu fakulteta ili na Fejsbuku”, rekla je Pokrajac za O Radio.\nKada je reč o pripremama iz matematike koja je u sklopu prijemnog za više smerova, ona se održava u obimu od 40 časova, svake subote. A ovog vikenda počinje drugi termini, te svi kandidati koji su zainteresovani mogu da dođu tačno u podne. U junu će biti organizovani i ubrzani časovi, kažu na FTN-u. Časovi pripreme iz matematike koštaju 12.500 dinara, dok je cena priprema za arhitekturu 4.500 dinara po predmetu. Detaljnije informacije odlično organizovani FTN daje i preko Fejsbuk grupe – Biću student FTN 2015.\nPored FTN-a, i većina ostalih fakulteta naplaćuje ove pripreme. Slična je situacija i na Filozofskom fakultetu, gde se održavaju pripreme za upis na psihologiju, koji je ujedno i najpopularniji smer na ovom fakultetu. Sekretarka Odseka za psihologiju, koja je i zadužena za davanje informacija budućim studentima Jasna Milošević, kaže da su ove pripreme korisne pre svega za one koji žele da ponove gradivo iz psihologije potrebno za prijemni.\n“Mi smo veoma fleksibilno osmislili ove pripreme i maturanti mogu da se opredele za četiri različita dana i dva različita termina u okviru kojih će prelaziti pojmove iz psihologije i u suštini ponavljaće gradivo iz srednje škole”, kazala je Milošević.\nZainteresovani maturanti se za ove pripreme mogu javiti putem mejla psiholog@off.uns.ac.rs , gde će i dobiti sve informacije potrebne za plaćanje ovih priprema. One koštaju 6.000 dinara za četiri termina.\nSa druge strane, na Prirodno matematičkom fakultetu časovi priprema su oduvek bili besplatni, a kako PR ovog fakulteta Saša Rakić kaže, one će uvek i biti besplatne. Iako su časovi počeli još u decembru, zainteresovani studenti se mogu uvek javiti profesorima na fakultetu i saznaju sve što ih zanima.\nPored toga što se organizuju pripreme na fakultetima, na društvenim mrežama se mogu pronaći i grupe sa aktuelnim informacijama ali i studenti sa svojim vrednim iskustvom. Iskustvo drugih, dobra procena težine ispita i vredno učenje sigurna su formula za upad na budžet.


Upozorenje za američke državljane da ne putuju u Srbiju, Albaniju... | Kodex.ME\nUpozorenje za američke državljane da ne putuju u Srbiju, Albaniju...\n14. 09. 2021 - 09:30 Autor: M.V.\nDržave za koje je izdato upozorenje spadaju u zemlje četvrtog stepena u kojima je zabilježena značajna rasprotstranjenost koronavirusa.\nU dokumentu Stejt departmenta ističe se da je rizik od zaraze i razvoja ozbiljnijih simptoma niži ukoliko je osoba potpuno vakcinisana nekom od vakcina koje je odobrila američka Uprava za hranu i lekove (FDA), prenio je Glas Amerike.\nCentri za kontrolu bolesti i zaraza izdali su upozorenje četvrtog nivoa za devet destinacija, navodeći da treba izbjegavati putovanja u te zemlje. Među njima su, osim Srbije i Grenada, Sent Kits i Nevis, Slovenija i Mauricijus.\nSredinom avgusta, Stejt department objavio je preporuku za državljane SAD da zbog Kovida 19 ne putuju u Crnu Goru.\nU okviru izmijenjenih preporuka za međunarodna putovanja, koje Stejt demartment redovno izdaje na osnovu zdravstvenih i bezbjednosnih uslova u zemljama širom svijeta, nivo upozorenja za Crnu Goru je sa trećeg podignut na maksimalni, četvrti nivo.


Tepavčević: Usklađivanje Zakona o platama sa Zakonom o radu (VIDEO) - Televizija K3\nTepavčević: Usklađivanje Zakona o platama sa Zakonom o radu (VIDEO)\nPredsjednik Konfederacije sindikata Republike Srpske Željko Tepavčević najavio je da će u srijedu, 7. avgusta, više od 300 predstavnika članova Konfederacije donijeti deklaraciju koja će se odnositi na krucijalna pitanja prava radnika, a kao osnovni zahtjev istakao je usklađivanje zakona o platama sa krovnim Zakonom o radu.\nTepavčević je na konferenciji za novinare u Trebinju rekao da će se zahtjevi, koji će biti doneseni na saboru predsjednika sindikalnih organizacija Konfederacije sindikata Srpske, odnositi na izmjene Zakona o radu, Zakona o državnim službenicima, Zakona o jedinicama lokalne samouprave.\nOn je naveo da će ti stavovi i zaljučci biti upućeni svim nadležnim instuticijama, predsjedniku Republike srpske, Narodnoj skupštini, Vladi i da će biti zatraženo da budu uvršteni kao platforma ekonomske politike za 2020. godinu.\n– Obradićemo svu problematiku, od problematike zdravstenih radnika, radnika u obrazovanju do proizvođača, metalske industrije, Elektroprivrede, gdje ćemo da stavimo akcenat na povećanje plata onim zaposlenima koji rade u proizvodnji, u održavanju, od čega i zavisi uspješno poslovanje – naglasio je Tepavčević.\nTepavčević je rekao da će se u srijedu izaći sa jasnim stavom i planom koraka kako da se riješi problem željezničara, te napomenuo da u Željeznicama Srpske više od 700 radnika prima minimalnu platu od 450 KM.\nOn je dodao da je izuzetno važno i rješavanje pitanja radnika zaposlenih u preduzeću “Arcelor Mital” Prijedor, jer postoji najava da će od 1. septembra njih 300 ostati bez posla.\n– Očekujemo veliko jedinstvo, da će sve kolege iz svih oblasti da budu solidarne i da u srijedu donesemo zaljučke i pokažemo spremnost na borbu svim sindikalnim sredstvima, da bismo spriječili otpuštanje radnika, obezbijedili sigurnost radnih mjesta i obezbijedili adekvatne plate za taj rad – istakao je Tepavčević.\nOn je dodao da je neizvjestan početak rada Rafinerije u Brodu, te istakao da je potrebno da se uloži napor da bi se ta radna mjesta sačuvala i zaustavio odliv radne snage.\nTepavčević se osvrnuo na opšti kolektivni ugovor, rekavši da on nije bio prihvatljiv za Konfederaciju sindikata Republike Srpske, jer su tim ugovorom data manja prava radnicima, čak i od onih koje je zakon dao.\nOn je istakao da je Konfederacija sindikata sa Unijom poslodavaca potpisala Memorandum, te izrazio očekivanje da će u narednim mjesecima doći do potpisivanja granskih kolektivnih ugovora, što će doprinijeti poboljšanju privrednog ambijenta i povećanju prava zaposlenih u Reublici Srpskoj.


Sazvana Druga sednica Drugog redovnog zasedanja Narodne skupštine u 2011.godini\nPredsednica Narodne skupštine prof. dr Slavica Đukić-Dejanović sazvala je Drugu sednicu Drugog redovnog zasedanja Narodne skupštine Republike Srbije u 2011. godini, za utorak, 18. oktobar 2011. godine, sa početkom u 11 časova.\nObaveštenje o održavanju instituta poslaničkih pitanja poslednjeg četvrtka u mesecu\nPredsednica Narodne skupštine prof. dr Slavica Đukić Dejanović obavestila je danas narodne poslanike da će u četvrtak, 29.septembra 2011.godine u vremenu od 16 do 19 časova, biti primenjen institut poslaničkih pitanja poslednjeg četvrtka u mesecu, predviđen članom 205. Poslovnika Narodne skupštine, a imajući u vidu da još nije završena sednica Jedanaestog vanrednog zasedanja Narodne skupštine u 2011.godini.\nSazvana Prva sednica Drugog redovnog zasedanja Narodne skupštine Republike Srbije u 2011. godini\nNarodna skupština u saradnji sa Vestminsterskom fondacijom za demokratiju započela zajednički Projekat\nNarodna skupština u saradnji sa Vestminsterskom fondacijom za demokratiju (VFD) započela je sa sprovođenjem Projekta “Jačanje zakonodavnih i kontrolnih kapaciteta Narodne skupštine”.\nSazvano Četrnaesto vanredno zasedanje Narodne skupštine Republike Srbije u 2011. godini\nSazvano Trinaesto vanredno zasedanje Narodne skupštine Republike Srbije u 2011. godini\nPonedeljak, 5. septembar 2011.\nSazvano Dvanaesto vanredno zasedanje Narodne skupštine Republike Srbije u 2011. godini\nPetak, 2. septembar 2011.\nSazvano Jedanaesto vanredno zasedanje Narodne skupštine Republike Srbije u 2011. godini


MyCity » IT dešavanja u svetu » Pirate Bay se seli u Severnu Koreju?\nPoslao: 06 Mar 2013 10:04\n6Ovo se svidja korisnicima: TwinHeadedEagle, t.mile, jogurtmen, mcrule, Dok, RJ\nIako je Severna Koreja poznata po jako ograničenim internet uslugama, međunarodni torent sajt Pirate Bay najavio je svoje preseljenje u ovu zatvorenu zemlju.\n„Otvorena je sezona lova na Pirate Bay u mnogim zemljama širom sveta. To se dešava ne zbog ilegalnih aktivnost već zbog naših verovanja u slobodu protoka informacija. Danas pišemo novo poglavlje u istoriji pokreta, kao i celog interneta. Možemo da otkrijemo da smo pozvani od strane vođe Severne Koreje da vodimo našu bitku sa njihove mreže “, stoji u blogu koji je sajt postavio.\nMeđutim, čini se da je ova najava zapravo lažna i da je zapravo u pitanju komentar na odnos Zapada prema deljenju informacija i piraterije.\nIpak, sudeći po jednom programeru iz Nemačke, servis zapravo koristi neku vrstu IP prevare koja im omogućava da učine da izgleda kao da linkovi stižu iz Severne Koreje iako su zapravo hostovani na serverima smeštenim negde u Evropi.\nIzvor i nastavak: http://www.b92.net/tehnopolis/internet.php?nav_id=692349&fs=1\nUkupno su 480 korisnika na forumu :: 14 registrovanih, 3 sakrivenih i 463 gosta :: [ Administrator ] [ Supermoderator ] [ Moderator ] :: Detaljnije


I Britanci zainteresovani za Morinu iz OVK | Mondo.Me Prod\nI Britanci zainteresovani za Morinu iz OVK 0 Podijeli Podijeli na facebook Podijeli na twitter Podijeli na viber Pošalji na mail\nIzvor Tanjug 08.08.2019. / 08:54\nBritanska ambasada u Skoplju zainteresovana je za sudbinu bivšeg pripadnika OVK Tomora Morine, čije izručenje zbog ratnih zločina traži Srbija, a koji poseduje i pasoš te ostrvske zemlje.\n"Pomažemo britansko-kosovskom muškarcu koji je uhapšen u Severnoj Makedoniji i planiramo da kontaktiramo lokalne vlasti", saopštila je Britanska ambasada u Skoplju a prenosi skopske novine "Večer".\nPripadnik OVK Tomor Morina ostaje u pritvoru mesec dana\nSud je doneo rešenje da nisu ispunjeni uslovi za ekstradiciju lica T.M. Republici Srbiji, a predmet je upućen Vrhovnom sudu na dalje odlučivanje. Poslednju reč o izručenju daje Ministarstvo pravde.\nOVK Kosovo Sjeverna Makedonija izručenje


Prezentacija stipendija Njemačkog parlamenta - Veterinarski fakultet - Univerzitet u Sarajevu / Veterinary Faculty - University of Sarajevo\nPrezentacija stipendija Njemačkog parlamenta\nObjavljeno 03 Oktobar 2012\nObavještavamo Vas da će se prezentacija stipendija, koje dodjeljuje Njemački parlament (Bundestag) sa univerzitetima iz Berlina, održati u prostorijama Rektorata Univerziteta u Sarajevu (Obala Kulina bana 7/II) u srijedu 10. oktobra 2012. godine sa početkom u 09,30 sati.\nInternacionalna parlamentarna stipendija (IPS) je namijenjena visokokvalifikovanim i politički zainteresovanim mladim osobama koje imaju volju da zajedno sa ostalim činiocima aktivno i odgovorno oblikuju demokratsku budućnost svoje zemlje.\nNjemački parlament pruža mladim osobama priliku da radom kod jednog člana Parlamenta u trajanju od 15 sedmica upoznaju njemački parlamentarni sistem i procese političkog odlučivanja, te da steknu praktična iskustva na području parlamentarnog rada.\nIzlaganje će biti isključivo na njemačkom jeziku, a stipendije su namijenjene studentima koji govore njemački jezik.\nViše informacija možete naći na web stranici: www.bundestag.de/ips.\n- INFO BROŠURA


Uprkos prolećnom upozorenju Sindikata obrazovanja da neće prihvatiti nikakvo smanjenje plata u prosveti , Vlada je usvojila mere štednje koje predviđaju između ostalog i smanjenje plata u javnom sektoru. Od ove odluke nisu pošteđeni ni prosvetni radnici.\n-Sindikat obrazovanja je i dalje protiv smanjenja plata u prosveti, jer su one ionako ispod republičkog proseka, a oko 15 hiljada zaposlenih u obrazovanju je na minimalcu – ističe Zorica Karanović, predsednica Gradskog odbora sindikata zaposlenih u obrazovanju, nauci i kulturi, i dodaje da je prosečna zarada u prosveti oko 43 hiljade dinara, ali da je u okviru nje obračunat i topli obrok kao i regres. Uverena je da bi smanjenje plata donelo malu uštedu budžetu, ali da bi nanelo veliku štetu obrazovanju i obrazovnom sistemu, koji se, prema njenim rečima, ionako nalazi u teškoj situaciji.\n-Trenutno se nalazimo u prilično nezavidnoj situaciji jer od resornog Ministarstva nismo dobili ni predlog o smanjenju plata. Informacije kojima raspolažemo su izjave predstavnika Vlade I Ministarstava. U takvoj situaciji mi ni danas ne znamo da li će plate u prosveti biti umanjene linearno ili progresivno. Razlika je između ova dva modela velika jer linearni model znači umanjenje čitave sume, a progresivni, razlike između 25 hiljada i naših zarada - objašnjava Karanović, I dodaje da bi sindikati prosvete trebalo zajedno da nastupe, te da od Ministarstva prosvete i finansija zatraže da se analitički utvrdi na koji način bi se vršilo smanjenje plata, kao i da se precizira vreme do kada bi smanjenje trajalo.\n- Iz Ministarstva prosvete je prošle nedelje, stigao zahtev u kome se traži dostavljanje predloga rešenja platnih razreda. Međutim, lično, nisam optimista. Mislim da će platni razredi biti urađeni i da će se verovatno uzeti model koji njima najviše bude odgovarao. Uverena sam da se to neće skoro dogoditi i da su platni razredi samo bacanje prašine u oči, kako bi se smanjile tenzije i da bi se ispipao puls prosvetnih radnika – izričita je Zorica Karanović, predsednica Gradskog odbora sindikata zaposlenih u obrazovanju, nauci i kulturi.\nPrvo smanjenje plata i penzija, kako je najavljeno, građani bi mogli da osete već kroz primanja za novembar. Obzirom da su sindikati rešeni da istraju u svojim zahtevima, te da na taj način zaštite prava radnika, evidentno je da nas u obrazovanju očekuje još jedna vruća jesen.\nU sredu, 29. septembra, održan je sastanak reprezentativnih sindikata obrazovanja i Kori Udovički, potpredsednice Vlade Srbije. Tom prilikom je predstavljen Zakon o platama na osnovu platnih razreda. Planirano je da se Zakon donese do kraja ove godine, a da se sa njegovom realizacijom počne u januaru 2015.\nUprkos razgovoru koji je protekao, prema oceni sindikata, u konstruktivnoj atmosferi, i dalje je ostalo nejasno da li će se u prosveti plate smanjivati linearno ili progresivno.\nRazgovoru u Vladi Republike Srbije prisustvovao je i ministar Srđan Verbić.


Spajanje BiH i Hrvatske: Uskoro grade gasovod\nBiH bi u skorijoj budućnosti trebala da počne izgradnju novog gasovoda kojim bi se stvorio alternativni pravac za dostavljanje tog vrlo važnog energenta. Taj projekt koštao bi 80 miliona evra, a bio bi finansiran iz sredstava Evropske banke za obnovu i razvoj te bi izgradnjom BiH dobila 160 kilometara novog gasovoda, piše Večernji list BiH.\nDirektor BH-Gasa i članovi Uprave hrvatskog Plinacroa potpisali su krajem prošle nedelje memorandum o razumevanju i saradnji između BH-Gasa i tog hrvatskog operatora transportnog gasnog sistema kojim su definisana područja saradnje u kojima će se u idućem periodu intenzivirati aktivnosti u pogledu realizacije razvojnih projekata.\nGasovod koji bi iz Zagvozda išao do Novog Travnika dužine je oko 160 kilometara, a okvirna cena projekta bila bi oko 80 miliona evra.\nIz BH-Gasa objašnjavaju kako bi, ako se sve bude odvijalo po planu, u idućih 12 meseci mogle biti gotove studije uticaja na okolinu, finansijske studije…, nakon čega bi se moglo krenuti u eksproprijaciju zemljišta.\n“To je početak realizacije projekta južne interkonekcije, odnosno spajanja gasovodnih sistema Hrvatske i BiH. Želja BH-Gasa je da osigura za BiH, konkretno za Federaciju BiH, sigurnost u snabdevanju i drugi pravac snabdevanja prirodnim gasom. Postojeći gasovod, koji ide od Zvornika, star je već 40 godina i on polako doživljava svoju punu starost“, kazao je za Almir Bečarević, savetnik Uprave BH-Gasa.


ŠUMEĆE KAMAGRA TABLETE 064 404 2222 PRODAJA - NAJBOLJA CENA - KAMAGRA SRBIJA 064 404 2222\nCrna Udovica Kapi za stimulaciju žena - Black Widow\nKamagra Šumeće tablete za lečenje impotencije 064 404 2222\nKAMAGRA SUMEĆE TABLETE\nPromotivne cene proizvoda već od 460rsd za porudžbine od 50kom ili više\nKamagra Šumeće Tablete za potenciju\nKamagra šumeće tablete su šumeći oblik kamagre koji sadrži sildenafil citrat. Ovaj inovativni proizvod je velika stvar za farmakološko lečenje impotencije. Kamagra šumeće tablete postale su popularne širom sveta po tome kako efektivno tretiraju erektilnu disfunkciju kod muškaraca. Ovaj lek je namenjen lečenju najtežih problema vezanih za postizanje erekcije, tako da kamagra šumeće tablete mogu biti najbolje rešenje za vas. Erektilna disfunkcija je seksualni poremećaj koji se dešava kada muškarac nije u stanju sa postigne tvrdu i stablinu erekciju potrebnu za normalan seksualni odnos.\nOvaj proizvod sadrži sildenafil citrat kao ključnu komponentu, koja je korisna za muškarce koji imaju problema sa erekcijom kao i kod onih koji nemaju. Impotencija je rezultat psiholoških i fizičkih aspekata, pored starenja. Ovi aspekti uključuju hipertenziju, probleme sa dijabetesom, depresivne poremećaje, anksioznost, stres, povrede u predelu polnog organa i još mnogo toga. Glavna pozitivna tačka ovog leka je njegova sposobnost sa se brzo rastvori u krvotoku, čime se omogućava seksualna stimulacija i produžena erekcija. Kamagra šumeće tablete su proizvedene od strane renomirane firme Ajanta Pharm, dolaze sa ukusom, i zbog toga ih mnogi muškarci preferiraju. Sa sve većom popularnošću ovog proizvoda, sada ste u mogućnosti da kamagra šumeće tablete kupite i kod nas.\nSastav i način upotrebe šumećih tableta Kamagra\nKamagra šumeća tableta sadrži 100mg sildenafil citrata, što je dnevna preporučena doza unosa. Koristi se lako, ubacite tabletu u času pune vode, i kada se tableta u potpunosti istopi popijete. Za najbolje rezultate koristite ovaj proizvod sat vremena pre očekivanog seksualnog odnosa.\nLek čuvani na suvom mestu, van domašaja dece i kućnih ljubimaca, na sobnoj temperaturi po mogućstvu u originalnom pakovanju.\n2kom = 1900din (950din/pak)\n3kom = 2700din (900din/pak)\n5kom = 4000din (800din/pak)\n10kom = 6000din (600din/pak)\n50kom = 23000din (460din/pak)\nPakovanje sadrži 7 tableta\n© 2019 KAMAGRA SRBIJA 064 404 2222


Radnički "peca krupnu ribu" za Evropu - Hoće li odjeknuti trenerska "bomba"!? - Sportske.net\nRadnički "peca krupnu ribu" za Evropu - Hoće li odjeknuti trenerska "bomba"!?\nRadnički još uvek nije obezbedio plasman u kvalifikacije za Ligu Evrope ali Ivica Tončev unapred priprema teren za angažovanje novog trenera.\nKup: Delegirane sudije za revanše, evo ko deli pravdu u HumskojPartizanu se loše piše? Drinčić pozvao i ''zlatnu ribicu'' u pomoć pred revanš u HumskojTrener Vojvodine ima opravdanje za debakl - U Nišu ''ni Real Madrid ne bi imao šta da traži''?!Lalatović: ''Ne zanima me Kup, samo prvenstvo...''SL, Plej-of: Blamaža Vojvodine u Nišu, ''Čuka'' pobedila pred dolazak u Humsku\nSuperligaš iz Niša za vikend igra odlučujuću utakmicu u borbi za izlazak u Evropu. Pobeda na gostovanju Spartaku osigurala bi Radničkom mesto koje vodi u kvalifikacije za Ligu Evrope što je i bio primarni cilj koji je pred sebe postavilo klupsko rukovodstvo na čelu sa Ivicom Tončevim.\nUoči odlučujućih mečeva u borbi za Evropu "Sportski Žurnal" je doneo informaciju koja je vezana za izbor trenera koji bi Radnički poveo ka Ligi Evrope.\nJedini sportski dnevni list u zemlji piše da je Ivica Tončev skovao plan koji podrazumeva angažovanje dvojice fudbalskih poslenika koji već duže vreme čine odličan tandem.\nRadi se o Vladimiru Matijaševiću i Nenadu Lalatoviću koji su uspešno sarađivali u Napretku, a sada su na istoj misiji u Čukaričkom, premda je Vladimir Matijašević najavio mogućnost napuštanja kluba.\nKontakt je već uspostavljen ali stvari izgleda neće ići tako glatko jer Vladimir Matijašević navodno ne želi u Radnički iz Niša.\nPošto je dobro poznato kakvo mišljenje Nenad Lalatović ima o Matijaševiću jasno je da će i njegova konačna odluka zavisiti od izbora aktuelnog sportskog direktora Čuke.\nČukarički takođe vodi borbu za izlazak na evropsku scenu i vrlo je verovatno da će kompletna priča pasti u vodu ukoliko "Brđani" na kraju izbore mesto u kvalifikacijama za Ligu Evrope.


Otvoreni parlament i CRTA: Gradjani nisu imali priliku da čuju raspravu o budžetu\nBeta 7. decembra 2018. 12:35\nCentar za istraživanje, transparentnost i odgovornost – CRTA i Inicijativa Otvoreni parlament ocenili su danas da gradjani drugu godinu zaredom nisu imali priliku da u Skupštini Srbije čuju sveobuhvatnu raspravu o budžetu, zbog toga što su, prema njihovoj oceni, poslanici vladajuće većine zloupotrebom parlamentarnih procedura onemogućili debatu.\nU zajedničkom saopštenju te dve organizacije se navodi da je zbog spajanja rasprave o 62 tačke dnevnog reda, poslanicima umesto pet sati za raspravu, ostavljeno po pet minuta.\n„Dodatno, podnošenjem 550 amandmana na dva zakona koja su prethodila Zakonu o budžetu, vreme za raspravu u pojedinostima je u potpunosti potrošeno, čime se potvrdila namera vlasti da suštinski ukine raspravu o budžetu Republike Srbije“, navodi se u saopštenju.\nOni su upozorili na to da poslanici nisu imali dovoljno vremena da se pripreme za raspravu o budžetu, jer je vlada taj predlog od hiljadu strana dostavila Skupštini sa 23 dana zakašnjenja, a već sutradan je uvršten na dnevni red sednice.\n„Bez rasprave, ovaj budžet je budžet Vlade, a ne Parlamenta i gradjana“, rekla je direktorka CRTE Vukosava Crnjanski.\nU saopštenju se ocenjuje da su prolećno i jesenje skupštinsko zasedanje bili obeleženio opstrukcijom rasprave podnošenjem stotina nesuštinskih amandmana na prve tačke dnevnog reda, kao i objedinjavanjem tačaka dnevnog reda sednica.\n„Narodna skupština je po istom principu usvojila i Zakon o budžetu za 2018. godinu, zbog čega je Otvoreni parlament protestvovao i tom prilikom zatamnio svoj portal“, navodi se u saopštenju.\nTe dve organizacije su podsetile na to da je Evropski parlament u rezoluciji o Srbiji koju je usvojio 29. novembra skrenuo pažnju na tu lošu praksu koja onemogućava raspravu i medjupartijski dijalog unutar Skupštine Srbije.\nPoslanici više opozicionih grupa napustili su sednicu juče, nezadovoljni što je razmatranje svih tačaka dnevnog reda bilo objedinjeno, a vreme za polemiku u pojedinostima je trošeno samo na prvu tačku.\nOni su tokom noći u Skupštini Srbije držali konferencije za novinare na kojima su govorili o budžetu i drugim predloženim zakonima, ukazujući da im to nije bilo omogućeno u plenumu.


Predstavljanje monografije fakulteta na Beogradskom sajmu knjiga\nutorak, 04 novembar 2014 13:20\nUčešće Univerziteta u Istočnom Sarajevu na 59. Međunarodnom sajmu knjiga u Beogradu završeno je 1. novembra, između ostalih i predstavljanjem monografije u izdanju Ekonomskog fakulteta Pale.\nMonografiju "60 godina tradicije - 20 godina u Srpskoj", predstavio je prof. dr Ljubiša Vladušić, dekan fakulteta, naglasivši da je šezdesetogodišnja tradicija ovog fakulteta samo na kratko prekinuta ratom i da je nastavljena na srpskoj teritoriji gdje već 20 godina fakultet uspješno radi. Prof. dr Ljubiša Vladušić je podsjetio, pročitavši imena osnivača, da su Ekonomski fakultet u Sarajevu osnovali profesori koji su bili uglavnom Srbi i da je Ekonomski fakultet na Palama pravi sledbenik.\nDanas, dvadeset godina nakon preseljenja u Republiku Srpsku, Ekonomski fakultet Univerziteta u Istočnom Sarajevu uspješno radi i s ponosom ispunjava svoju misiju obrazovanja mladih budućih diplomiranih ekonomista, magistara i doktora ekonomskih nauka u skladu sa evropskim standardima i potrebama društva i tržišta rada Republike Srpske i regiona.\nOvom monografijom smo za trenutak zaustavili vrijeme kako bismo se s dubokim poštovanjem zahvalili svom profesorima, studentima i drugima čija su imena utkana u Ekonomski fakultet Univerziteta u Istočnom Sarajevu Takođe, ovom monografijom se osvrćemo na istoriju kako bismo u njoj pronašli inspiraciju da u budućnosti radimo još bolje.\nprof. dr Ljubiša Vladušić, dekan\nPoslednje ažurirano utorak, 04 novembar 2014 14:01


Pred Svetsko prvenstvo za seniore u Amsterdamu 2014.\nSrpska veslačka reprezentacija definitivno nema sreće ove godine. Posle Evropskog prvenstva u Beogradu, koje su zbog povreda propustili mnogi reprezentativci, ni na Svetskom prvenstvu, koje 24. avgusta počinje u Amsterdamu, srpski tim neće ići u najjačem sastavu. U samom predvorju takmičenja sa spiska putnika za Holandiju otpao je naš adut za medalju – dvojac bez kormilara Dušan Bogičević, Veselin Savić. Povreda štrokera Bogičevića u završnim pripremama za Holandiju isprečila se na put evropskim prvacima iz Beograda i osvajačima bronze na Svetskom kupu u Lucernu da učestvuju na najjačem i najznačajnijem veslačkom događaju u 2014. Šteta, prava šteta, tim pre što su dvojica Smederevaca važili za jedne od favorita za postolje u Amsterdamu. Svoje razočaranje nije krio ni trener ove posade Dejan Guslov, član selektorske komisije Veslačkog saveza Srbije.\n– Na veliku žalost Bogičević i Savić neće veslati u Amsterdamu gde su imali veliku priliku da sjajnu sezonu krunišu svetskim odličjem. Međutim, šta je tu je. I ovakve situacije su sastavni deo sporta i bitno je da iz njih izađeš jači. Bitno je da su njih dvojica ove sezone pokazali da imaju ogroman potencijal i siguran sam da će i 2015, predolimpijske godine, nastaviti da se potvrđuju na svetskoj sceni – kazao je Guslov koji je pojasnio o kakvoj je povredi reč – Još od priprema na Bledu Bogičević vuče povredu. Upalio mu se jedan od nerava i oseća ogroman bol u ramenu. Uprkos njegovoj ogromnoj želji i nastojanjima medicinskog tima da saniraju povredu nismo uspeli u tome. Do poslednjeg trenutka smo se nadali da će sve biti sanirano ali je na kraju donet zaključak da nije trenutno sposoban da vesla i morali smo da donesemo odluku da odustajemo od šampionata. Njemu predstoji period mirovanja i to je jedina terapija u ovakvim slučajevima.\nPosle neprijatne vesti iz tabora naše veslačke reprezentacije broj posada koje će braniti boje Srbije na Svetskom prvenstvu smanjen je za jedan čamac tako da će naša zemlja na šampionatu imati 10 veslača i veslačica u pet čamaca. U muškoj konkurenciji veslaće dubl skul Marko Marjanović (Partizan), Aleksandar Filipović (Smederevo), četverac bez kormilara Radoje Đerić, Nikola Stojić, Miloš Vasić, Nenad Beđik (Partizan) i skif za lake veslače Miloš Stanojević (Tamiš), a u ženskoj skif Ivana Filipović (Danubius 1885) i dvojac bez kormilara Iva Obradović (Danubius 1885), Jovana Arsić (Zrenex). Rezerva će biti Goran Jagar (Partizan).\nSrpska ekspedicija, koju će pored takmičara činiti i članovi selektorske komisije Veslačkog saveza Srbije Nebojša Ilić, Dejan Guslov i Petar Ibročić, treneri reprezentacije Oleksandar Fedotov i Saša Mimić, kao i generalni sekretar VSS Nebojša Jevremović put Holandije kreće 21. avgusta. Sve naše posade imaće kvalifikacione trke u nedelju 24. avgusta, izuzev dubl skula koji na šampionatu startuje dan kasnije. U dubl skulu je prijavljeno 26 čamaca, u ženskom dvojcu bez kormilara 15, u četvercu bez kormilara 17, u skifu za lake veslače 29, koliko ih je i u ženskom skifu.


Još 20 evra građanima u decembru, poziv punoletnima da se prijave - Ekonomija - Dnevni list Danas\nPočetna » Vesti » Ekonomija » Još 20 evra građanima u decembru, poziv punoletnima da se prijave\nU okviru državne pomoći, uz ranije najavljenih 30+30 evra, u decembru će građanima biti isplaćeno još 20 evra.\nPrvih 30 evra na račune prijavljenih građana „leglo“ je u maju, a drugih 30 evra se očekuje u novembru.\nOni koji se nisu prijavili za pomoć, ili su u međuvremenu postali punoletni, za decembarskih 20 evra mogu da se prijave u drugoj polovini novembra, saopšteno je posle današnje sednice Vlade Srbije.\nVlada Srbije na današnjoj sednici usvojila je izmene i dopune Zakona o privremenom registru punoletnih državljana kojima se isplaćuje novčana pomoć, čime je definisano davanje dodatne jednokratne pomoći od 20 evra (u dinarskoj protivvrednosti), u decembru, stoji u saopštenju Vlade, piše N1.\n„Građani koji se nisu prvobitno prijavili za dodatnu novčanu pomoć 30+30 evra (u dinarskoj protivvrednosti), kao i oni koji su postali punoletni nakon 24. aprila 2021. godine, kada je Zakon stupio na snagu, to mogu da učine od 15. do 30. novembra 2021. godine“, saopštila je Vlada Srbije ističući da na taj način način nastavlja da pruža pomoć građanima usled pandemije koronavirusa.\nnovcana pomocpomoc drzaveVlada SrbijeBeograd\n11 reagovanja na “Još 20 evra građanima u decembru, poziv punoletnima da se prijave”\n16. septembra 2021. u 19.46\nKada će više ti izbori, isprazni državnu kasu!!\nA pomoc najsiromasnijima 20 ili30 evrica jadnici nemaju ni za prevoz do raznih meducinskih ustanova a kamoli za lecenje posledica iste ako se uopste mogu izleciti\n17. septembra 2021. u 16.46\nUplatit cu Zlatibor 7 dana